Oficialusis leidinys L 214 , 13/08/1999 p. 0001 - 0030



Komisijos reglamentas (EB) Nr. 1749/1999 1999 m. liepos 23 d. iš dalies keičiantis Reglamentą (EB) Nr. 2214/96 dėl suderintų vartotojų kainų indeksų subindeksų (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1995 m. spalio 23 d. Tarybos reglamentą (EB) Nr. 2494/95 dėl suderintų vartotojų kainų indeksų [1], pasikonsultavusi su Europos centriniu banku [2], (1) kadangi pagal Reglamento (EB) Nr. 2494/95 5 straipsnio 1 dalies b punktą kiekviena valstybė narė turi sudaryti Suderintą vartotojų kainų indeksą (SVKI); (2) kadangi Komisijos reglamente (EB) Nr. 2214/96 [3] nustatomi SVKI subindeksai remiantis COICOP/HICP klasifikatoriumi (individualaus vartojimo išlaidų pagal paskirtį klasifikatorius, pritaikytas SVKI poreikiams); (3) kadangi pagal 1998 m. spalio mėnesio COICOP klasifikatorių ir Komisijos reglamentu (EB) Nr. 1749/96 [4] su paskutiniais pakeitimais, padarytais Tarybos reglamentu (EB) Nr. 1687/98 [5] ir (EB) Nr. 1688/98 [6], sukurtą COICOP/HICP klasifikatorių reikalaujama pritaikyti SVKI subindeksus; (4) kadangi šiame reglamente numatytos priemonės atitinka Tarybos sprendimu 89/382/EEB, Euratomas [7] įkurto Statistikos programų komiteto (SPK) nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 2214/96 I ir II priedai keičiami šio reglamento I ir II priedais. 2 straipsnis Valstybės narės ne vėliau kaip iki 1999 m. gruodžio mėn. pagal šio reglamento reikalavimus iš dalies pakeičia duomenų rinkimo ir perdavimo tvarką, kuri įsigalioja nuo 2000 m. sausio mėn. indekso. 3 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1999 m. liepos 23 d. Komisijos vardu Yves-Thibault de Silguy Komisijos narys [1] OL L 257, 1995 10 27, p. 1. [2] 1999 m. liepos 9 d. pareikšta nuomonė (dar nepaskelbta Oficialiajame leidinyje). [3] OL L 296, 1996 11 21, p. 8. [4] OL L 229, 1996 9 10, p. 3. [5] OL L 214, 1998 7 31, p. 12. [6] OL L 214, 1998 7 31, p. 23. [7] OL L 181, 1989 6 28, p. 47. -------------------------------------------------- I PRIEDAS SVKI SUBINDEKSAI (99 GRUODŽIO MĖN. RED.) SVKI SUBINDEKSAI 01-12 | NAMŲ ŪKIŲ INDIVIDUALAUS VARTOJIMO IŠLAIDOS | 01 | MAISTAS IR NEALKOHOLINIAI GĖRIMAI | 01.1 | Maistas | 01.1.1 | Duona ir grūdų produktai | 01.1.2 | Mėsa | 01.1.3 | Žuvis | 01.1.4 | Pienas, sūris ir kiaušiniai | 01.1.5 | Aliejus ir riebalai | 01.1.6 | Vaisiai | 01.1.7 | Daržovės | 01.1.8 | Cukrus, uogienė, medus, šokoladas ir saldumynai | 01.1.9 | Niekur kitur nepriskirti maisto produktai | 01.2 | Nealkoholiniai gėrimai | 01.2.1 | Kava, arbata ir kakava | 01.2.2 | Mineraliniai vandenys, gaivieji gėrimai ir vaisių bei daržovių sultys | 02 | ALKOHOLINIAI GĖRIMAI, TABAKAS | 02.1 | Alkoholiniai gėrimai | 02.1.1 | Spirituoti gėrimai | 02.1.2 | Vynas | 02.1.3 | Alus | 02.2 | Tabakas | 02.2.0 | Tabakas | 03 | APRANGA IR AVALYNĖ | 03.1 | Apranga | 03.1.1 | Aprangos medžiagos | 03.1.2 | Drabužiai | 0.3.1.3 | Kiti aprangos gaminiai ir aprangos reikmenys | 03.1.4 | Aprangos valymas, taisymas ir nuoma | 03.2 | Avalynė | 03.2.1/2 | Batai ir kita avalynė, įskaitant avalynės taisymą ir nuomą | 04 | BŪSTAS, VANDUO, ELEKTRA, DUJOS IR KITAS KURAS | 04.1 | Būsto nuomos mokesčiai | 04.1.1/2 | Nuomininko mokami nuomos mokesčiai, įskaitant kitus nuomos mokesčius | 04.3 | Būsto priežiūra ir remontas | 04.3.1 | Medžiagos būsto priežiūrai ir remontui | 04.3.2 | Būsto priežiūros ir remonto paslaugos | 04.4 | Vandentieka ir kitos įvairios su būstu susijusios paslaugos | 04.4.1 | Vandentieka | 04.4.2 | Atliekų rinkimas | 04.4.3 | Nuotėkų rinkimo paslaugos | 04.4.4 | Kitos, niekur kitur nepriskirtos, su būstu susijusios paslaugos | 04.5 | Elektra, dujos ir kitas kuras | 04.5.1 | Elektra | 04.5.2 | Dujos | 04.5.3 | Skystasis kuras | 04.5.4 | Kietasis kuras | 04.5.5 | Šiluminė energija | 05 | BŪSTO APSTATYMO, NAMŲ ŪKIO ĮRANGA IR KASDIENĖ NAMŲ PRIEŽIŪRA | 05.1 | Baldai, būsto apstatymo reikmenys, kilimai ir kitos grindų dangos | 05.1.1 | Baldai ir būsto apstatymo reikmenys | 05.1.2 | Kilimai ir kitos grindų dangos | 05.1.3 | Baldų, būsto apstatymo reikmenų ir grindų dangų remontas | 05.2 | Namų ūkio tekstilė | 05.2.0 | Namų ūkio tekstilė | 05.3 | Namų ūkio prietaisai | 05.3.1/2 | Elektriniai arba neelektriniai pagrindiniai namų ūkio prietaisai ir smulkūs elektriniai namų ūkio prietaisai | 05.3.3 | Namų ūkio prietaisų taisymas | 05.4 | Stiklo dirbiniai, stalo reikmenys ir namų ūkio rykai | 05.4.0 | Stiklo dirbiniai, stalo reikmenys ir namų ūkio rykai | 05.5 | Namų ir sodo įrankiai bei įrenginiai | 05.5.1/2 | Pagrindiniai įrankiai ir įrenginiai ir smulkūs įrankiai ir įvairūs pagalbiniai reikmenys | 05.6 | Prekės ir paslaugos įprastinei namų ūkio priežiūrai | 05.6.1 | Trumpalaikio naudojimo namų ūkio prekės | 05.6.2 | Tarnų ir namų priežiūros paslaugos | 06 | SVEIKATA | 06.1 | Medicinos gaminiai, aparatai ir įranga | 06.1.1 | Farmacijos gaminiai | 06.1.2/3 | Kiti medicinos gaminiai, terapiniai aparatai ir įranga | 06.2 | Paslaugos ambulatoriniams pacientams | 06.2.1/3 | Medicinos ir paramedicinos paslaugos | 06.2.2 | Stomatologijos paslaugos | 06.3 | Ligoninių paslaugos | 06.3.0 | Ligoninių paslaugos | 07 | TRANSPORTAS | 07.1 | Transporto priemonių įsigijimas | 07.1.1 | Automobiliai | 07.1.2/3/4 | Motociklai, dviračiai ir gyvulių traukiami vežimai | 07.2 | Asmeninių transporto priemonių eksploatacija | 07.2.1 | Asmeninių transporto priemonių atsarginės dalys ir pagalbiniai reikmenys | 07.2.2 | Asmeninių transporto priemonių degalai ir tepalai | 07.2.3 | Asmeninių transporto priemonių priežiūra ir remontas | 07.2.4 | Kitos paslaugos, skirtos asmeninėms transporto priemonėms | 07.3 | Transporto paslaugos | 07.3.1 | Keleivių vežimas geležinkeliu | 07.3.2 | Keleivių vežimas keliais | 07.3.3 | Keleivių vežimas oru | 07.3.4 | Keleivių vežimas jūra ir vidaus vandenimis | 07.3.5 | Mišrusis keleivių vežimas | 07.3.6 | Kitos transporto paslaugos | 08 | RYŠIAI | 08.1 | Pašto paslaugos | 08.1.0 | Pašto paslaugos | 08.x | Telefonų ir telefaksų įranga ir telefono ir telefakso paslaugos | 08.2/3.0 | Telefonų ir telefaksų įranga ir telefono ir telefakso paslaugos | 09 | POILSIS IR KULTŪRA | 09.1 | Audiovizualiniai, fotografijos ir duomenų apdorojimo įrenginiai | 09.1.1 | Garso ir vaizdo priėmimo, įrašymo ir atgaminimo įrenginiai | 09.1.2 | Fotografijos ir kinematografijos įrenginiai ir optikos prietaisai | 09.1.3 | Informacijos apdorojimo įrenginiai | 09.1.4 | Įrašų laikmenos | 09.1.5 | Audiovizualinių, fotografijos ir informacijos apdorojimo įrenginių bei reikmenų taisymas | 09.2 | Kiti poilsiui ir kultūrai skirti pagrindiniai ilgalaikio naudojimo reikmenys | 09.2.1/2 | Pagrindiniai ilgalaikio naudojimo reikmenys, skirti poilsiui patalpose ir lauke, įskaitant muzikos instrumentus | 09.2.3 | Kitų poilsiui ir kultūrai skirtų pagrindinių ilgalaikio naudojimo reikmenų techninė priežiūra ir remontas | 09.3 | Kiti poilsio reikmenys ir įrenginiai, sodai ir naminiai gyvūnėliai | 09.3.1 | Žaidimai, žaislai ir mėgstami dalykai | 09.3.2 | Įrenginiai sportui, stovyklavimui ir poilsiui lauke | 09.3.3 | Sodai, augalai ir gėlės | 09.3.4/5 | Naminiai gyvūnėliai ir su jais susiję gaminiai, įskaitant veterinarijos ir kitokias paslaugas naminiams gyvūnėliams | 09.4 | Poilsio ir kultūros paslaugos | 09.4.1 | Poilsio ir sporto paslaugos | 09.4.2 | Kultūros paslaugos | 09.5 | Laikraščiai, knygos ir raštinės reikmenys | 09.5.1 | Knygos | 09.5.2 | Laikraščiai ir periodiniai leidiniai | 09.5.3/4 | Įvairūs spaudiniai, raštinės reikmenys ir piešimo medžiagos | 09.6 | Atostogų išvykos | 09.6.0 | Atostogų išvykos | 10 | ŠVIETIMAS | 10.x | Ikimokyklinis ir pradinis mokymas, vidurinis mokymas, aukštojo mokslo laipsnio nesuteikiantis mokymasis baigus vidurinę mokyklą, aukštasis mokymas ir švietimo paslaugos, neskaidomos pagal lygmenis | 10.x.0 | Ikimokyklinis ir pradinis mokymas, vidurinis mokymas, aukštojo mokslo laipsnio nesuteikiantis mokymasis baigus vidurinę mokyklą, aukštasis mokymas ir švietimo paslaugos, neskaidomos pagal lygmenis | 11 | RESTORANAI IR VIEŠBUČIAI | 11.1 | Maisto tiekimo paslaugos | 11.1.1 | Restoranai ir kavinės ir panašios įstaigos | 11.1.2 | Valgyklos | 11.2 | Apgyvendinimo paslaugos | 11.2.0 | Apgyvendinimo paslaugos | 12 | ĮVAIRIOS PREKĖS IR PALAUGOS | 12.1 | Asmens priežiūra | 12.1.1 | Moterų ir vyrų kirpyklos ir asmens priežiūros įstaigos | 12.1.2/3 | Elektriniai asmens priežiūros prietaisai ir kiti neelektriniai asmens priežiūros prietaisai, reikmenys ir priemonės | 12.3 | Niekur kitur nepriskirti asmeniniai daiktai | 12.3.1 | Juvelyriniai dirbiniai ir laikrodžiai | 12.3.2 | Kiti asmeniniai daiktai | 12.4 | Socialinė apsauga | 12.4.0 | Socialinė apsauga | 12.5 | Draudimas | 12.5.2 | Būsto draudimas | 12.5.3 | Sveikatos draudimas | 12.5.4 | Transporto priemonių draudimas | 12.5.5 | Kitos draudimo rūšys | 12.6 | Niekur kitur nepriskirtos finansinės paslaugos | 12.6.2 | Kitos niekur kitur nepriskirtos finansinės paslaugos | 12.7 | Kitos niekur kitur nepriskirtos paslaugos | 12.7.0 | Kitos niekur kitur nepriskirtos paslaugos | -------------------------------------------------- II PRIEDAS SVKI SUBINDEKSŲ APIBŪDINIMAS (99 GRUODŽIO MĖNESIO RED.): SUSKIRSTYMAS PAGAL SKYRIUS (DVIEJŲ SKAITMENŲ LYGMUO), GRUPES (TRIJŲ SKAITMENŲ LYGMUO) IR KLASES [1] (KETURIŲ SKAITMENŲ LYGMUO) [2] 01-12 NAMŲ ŪKIŲ INDIVIDUALAUS VARTOJIMO IŠLAIDOS 01 MAISTAS IR NEALKOHOLINIAI GĖRIMAI 01.1 Maistas Čia klasifikuojami maisto produktai paprastai įsigyjami vartojimui namie. Į šią grupę neįeina maisto produktų pardavimas tiesioginiam vartojimui viešbučiuose, restoranuose, kavinėse, baruose, kioskuose, gatvės pardavėjų, iš prekybos automatų ir kt. (11.1.1); restoranuose paruošti patiekalai, skirti vartoti ne jų patalpose (11.1.1); paruošti patiekalai, skirti pasiimti į namus ar maisto tiekėjų pristatomi į kliento namus (11.1.1); ir produktai, kurie specialiai parduodami kaip naminių gyvūnų ėdalas (09.3.4). 01.1.1 Duona ir grūdų produktai (TP) - Visų formų ryžiai, - kukurūzai, kviečiai, miežiai, avižos, rugiai ir kiti grūdų, miltų ar rupinių pavidalo grūdų produktai, - duona ir kiti kepimo produktai (duonos traškučiai, džiūvėsiai, skrudinta duona, sausainiai, meduoliai su imbieru, vafliai, sausblyniai, minkštos bandelės, apskritos akytos bandelės, raguoliai, pyragaičiai, tortai, pyragai, apkepai su įdaru, picos ir t. t), - mišiniai ir tešlakepinių ruošimui, - visų formų makaronų gaminiai; kuskusas, - grūdų gaminiai (kukurūzų dribsniai, avižų dribsniai ir kt.) ir kiti grūdų produktai (salyklas, salykliniai miltai, salyklo ekstraktas, bulvių krakmolas, tapijoka, sago ir kitų rūšių krakmolas). Priskiriama: miltiniai gaminiai su mėsa, žuvimi, jūros gėrybėmis, sūriu, daržovėmis ar vaisiais. Nepriskiriama: mėsos pyragai (01.1.2); žuvies pyragai (01.1.3); saldieji kukurūzai (01.1.7). 01.1.2 Mėsa (TP) - Šviežia, šaldyta ar užšaldyta mėsa: - galvijų, kiaulių, avių ir ožkų, - arklių, mulų, asilų, kupranugarių ir pan., - naminių paukščių (viščiukų, ančių, žąsų, kalakutų, naminių patarškų), - kiškių, triušių ir medžiojamųjų paukščių ir žvėrių (antilopių, elnių, šernų, fazanų, jerubių, balandžių, putpelių ir t. t.), - švieži, šaldyti ar užšaldyti valgomieji subproduktai, - džiovinti, sūdyti arba rūkyti mėsos produktai ar valgomieji subproduktai (dešros, saliamis, bekonas, kumpis, paštetas ir t. t.), - kiti konservuoti ar perdirbti mėsos gaminiai ir gaminiai mėsos pagrindu (mėsos konservai, mėsos ekstraktai, mėsos sultiniai, mėsos pyragai ir t. t.). Priskiriama: jūrų žinduolių (ruonių, jūros vėplių, banginių ir pan.) ir egzotinių gyvūnų (kengūrų, stručių, aligatorių ir pan.) mėsa ir valgomieji subproduktai; gyvi gyvuliai ir naminiai paukščiai, nupirkti vartoti maistui. Nepriskiriama: sausumos ir jūros sraigės (01.1.3); kiauliniai taukai ir kiti maistiniai gyvuliniai riebalai (01.1.5); sriubos, sultiniai ir stiprūs sultiniai, turintys mėsos (01.1.9). 01.1.3 Žuvis (TP) (SP) - Šviežia, šaldyta ar užšaldyta žuvis, - šviežios, šaldytos ar užšaldytos jūros gėrybės (vėžiagyviai, įskaitant sausumos krabus, moliuskus ir kitus kiautuotuosius vėžiagyvius, sausumos ir jūros sraiges, varles), - džiovinta, rūkyta ar sūdyta žuvis ir jūros gėrybės, - kita konservuota ar perdirbta žuvis ir jūros gėrybės bei gaminiai žuvies ir jūros gėrybių pagrindu (konservuota žuvis ir jūros gėrybės, įvairių rūšių ikrai, žuvies pyragai ir t. t.). Priskiriama: gyva žuvis ir jūros gėrybės, nupirkti vartoti maistui. Nepriskiriama: sriubos, sultiniai ir stiprūs sultiniai, turintys žuvies (01.1.9). 01.1.4 Pienas, sūris ir kiaušiniai (TP) - Šviežias pienas; pasterizuotas arba sterilizuotas pienas, - kondensuotas, sutirštintas pienas arba pieno milteliai, - jogurtas, grietinėlė, desertai pieno pagrindu, gėrimai ir kiti panašūs produktai pieno pagrindu, - sūris ir varškė, - kiaušiniai ir kiaušinių produktai, pagaminti tik iš kiaušinių. Priskiriama: pienas, grietinėlė ir jogurtas, kuriuose yra cukraus, kakavos, vaisių ar skoninių medžiagų; pieno produktai ne pieno pagrindu, kaip antai: sojos pienas. Nepriskiriama: sviestas ir sviesto produktai (01.1.5). 01.1.5 Aliejus ir riebalai (TP) - Sviestas ir sviesto produktai (lydytas sviestas, lydytas skystas sviestas iš buivolės pieno ir t. t.), - margarinas (įskaitant dietinį margariną) ir kiti augaliniai riebalai (įskaitant žemės riešutų sviestą), - valgomieji aliejai (alyvų aliejus, kukurūzų aliejus, saulėgrąžų aliejus, medvilnės sėklų aliejus, sojos pupelių aliejus, žemės riešutų aliejus, graikinių riešutų aliejus ir t. t.), - maistiniai gyvuliniai riebalai (kiauliniai taukai ir t. t). Nepriskiriama: menkės ar otų kepenėlių aliejus (06.1.1). 01.1.6 Vaisiai (TP) (SP) - Švieži, šaldyti ar užšaldyti vaisiai, - džiovinti vaisiai, vaisių žievelės, vaisių branduoliai, riešutai ir valgomosios sėklos, - konservuoti vaisiai ir produktai vaisių pagrindu. Priskiriama: melionai ir arbūzai. Nepriskiriama: daržovės, auginamos dėl jų vaisių, kaip antai: baklažanai, agurkai ir pomidorai (01.1.7); uogienės, marmeladai, kompotai, drebučiai, vaisių tyrės ir pastos (01.1.8); cukruje konservuotos augalų dalys (01.1.8), vaisių sultys ir sirupai (01.2.2). 01.1.7 Daržovės (TP) (SP) - Šviežios, šaldytos, užšaldytos ar džiovintos daržovės, auginamos dėl lapų ar stiebų (šparagai, brokoliai, žiediniai kopūstai, cikorijos, pankoliai, špinatai ir t. t.), dėl vaisių (baklažanai, agurkai, cukinijos, žaliosios paprikos, moliūgai, pomidorai ir t. t.) ir šaknų (burokėliai, morkos, svogūnai, pastarnokai, ridikai, ropės ir t. t), - šviežios ar šaldytos bulvės ir kitos gumbavaisinės daržovės (manijokai, marantė, saldžiosios bulvės ir t. t.), - konservuotos ar perdirbtos daržovės ir produktai daržovių pagrindu, - šakniagumbinių daržovių produktai (miltai, rupiniai, dribsniai, tyrės, keptų bulvių traškučiai) įskaitant užšaldytus produktus, tokius kaip griežinėliais supjaustytos bulvės. Priskiriama: alyvuogės; česnakas; ankštiniai augalai; saldieji kukurūzai; jūrų dumbliai ir kiti valgomieji jūrų augalai; įprastiniai valgomieji ir kiti valgomieji grybai. Nepriskiriama: bulvių krakmolas, tapijoka, sago ir kitų rūšių krakmolas (01.1.1); sriubos, sultiniai ir kiti stiprūs sultiniai turintys daržovių (01.1.9); kulinarinės žolės (petražolės, rozmarinas, čiobreliai ir t. t.) ir prieskoniai (pipirai, pimentas, imbieras ir t. t.) (01.1.9), daržovių sultys (01.2.2). 01.1.8 Cukrus, uogienė, medus, šokoladas ir saldumynai (TP) - Cukranendrių arba cukrinių runkelių cukrus, nerafinuotas ar rafinuotas, cukraus pudra, kristalizuotas ar gabalinis cukrus, - uogienės, marmeladai, kompotai, drebučiai, vaisių tyrės ir pastos, natūralus ir dirbtinis medus, klevų sirupas, melasa ir cukruje konservuotos augalų dalys, - šokolado plytelės arba gabalai, kramtomoji guma, saldainiai, irisai, pastilės ir kiti saldumynai, - maistas kakavos pagrindu ir desertai kakavos pagrindu, - valgomieji ledai ir šerbetas. Priskiriama: dirbtiniai cukraus pakaitalai. Nepriskiriama: kakava ir milteliai šokolado pagrindu (01.2.1). 01.1.9 Niekur kitur nepriskirti maisto produktai (TP) - Druska, prieskoniai (pipirai, pimentas, imbieras ir t. t), kulinarinės žolės (petražolės, rozmarinas, čiobreliai ir t.), padažai, pagardai ir uždarai (garstyčios, majonezas, kečupas, sojos padažas ir t. t.), actas, - paruošti kepimo milteliai, kepimo mielės, desertiniai produktai, sriubos, sultiniai, stiprūs sultiniai, kulinarinės sudedamosios dalys ir t. t. - homogenizuotas kūdikių maistas ir dietiniai produktai, nepriklausomai nuo jų sudėties. Nepriskiriama: desertai pieno pagrindu (01.1.4); sojos pienas (01.1.4); dirbtiniai cukraus pakaitalai (01.1.8): desertai kakavos pagrindu (01.1.8). 01.2 Nealkoholiniai gėrimai Čia klasifikuojami nealkoholiniai gėrimai yra gėrimai, įsigyjami vartojimui namie. Į šią grupę neįeina nealkoholiniai gėrimai, pardavinėjami tiesioginiam vartojimui ne namie, t. y. viešbučiuose, restoranuose, kavinėse, baruose, kioskuose, gatvės pardavėjų, iš prekybos automatų ir kt. (11.1.1). 01.2.1 Kava, arbata ir kakava (TP) - Kava, su kofeinu arba be kofeino, skrudinta arba malta, įskaitant tirpią kavą, - arbata, matė ir kiti augaliniai produktai užpilams, - kakava, saldinta arba nesaldinta ir milteliai šokolado pagrindu. Priskiriama: gėrimai, paruošti kakavos pagrindu, kavos ir arbatos pakaitalai; kavos ir arbatos ekstraktai bei esencijos. Nepriskiriama: šokolado plytelės arba gabalai (01.1.8); maistas ir desertai kakavos pagrindu (01.1.8). 01.2.2 Mineraliniai vandenys, gaivieji gėrimai, vaisių ir daržovių sultys (TP) - Mineraliniai arba šaltinio vandenys, visų rūšių geriamasis vanduo, parduodamas talpose, - gaivieji gėrimai, kaip antai: sodos vanduo, limonadai ir kolos, - vaisių ir daržovių sultys, - sirupai ir koncentratai gėrimams ruošti. Nepriskiriama: nealkoholiniai gėrimai, kurie paprastai yra alkoholiniai, kaip antai nealkoholinis alus (02.1). 02 ALKOHOLINIAI GĖRIMAI, TABAKAS 02.1 Alkoholiniai gėrimai Čia klasifikuojami alkoholiniai gėrimai yra gėrimai, įsigyjami vartojimui namie. Į šią grupę neįeina alkoholiniai gėrimai, pardavinėjami tiesioginiam vartojimui ne namie: viešbučiuose, restoranuose, kavinėse, baruose, kioskuose, gatvės pardavėjų, iš prekybos automatų ir kt. (11.1.1). Čia klasifikuojami gėrimai apima silpnus alkoholinius arba nealkoholinius gėrimus, kurie paprastai yra alkoholiniai, kaip antai nealkoholinis alus. 02.1.1 Spirituoti gėrimai (TP) - Brendžiai, likeriai ir kiti spirituoti gėrimai. Priskiriama: midus; aperityvai, išskyrus aperityvus vyno pagrindu (02.1.2). 02.1.2 Vynas (TP) - Vynas, sidras ir kriaušių sidras, įskaitant sakę, - aperityvai vyno pagrindu, spirituotas vynas, šampanas ir kiti putojantys vynai. 02.1.3 Alus (TP) - Visų rūšių alus, įskaitant šviesų, nestiprų ir porterį. Priskiriama: silpnas alkoholinis alus ir nealkoholinis alus; paprasto alaus ir imbierinio alaus arba limonado mišinys. 02.2 Tabakas Ši grupė apima visus namų ūkių tabako pirkimus, įskaitant tabako pirkimą restoranuose, kavinėse, baruose, degalinėse ir t. t. 02.2.0 Tabakas (TP) - Cigaretės; cigarečių tabakas ir papirosinis popierius, - cigarai, pypkių tabakas, kramtomasis ar uostomasis tabakas. Nepriskiriama: kiti rūkantiesiems skirti reikmenys (12.3.2). 03 APRANGA IR AVALYNĖ 03.1 Apranga 03.1.1 Aprangos medžiagos (VT) - Aprangos medžiagos iš natūraliųjų pluoštų, cheminių pluoštų ir iš jų mišinių. Nepriskiriama: medžiagos baldams aptraukti (05.2.0) 03.1.2 Drabužiai (VT) - Vyrų, moterų, vaikų (nuo trejų iki 13 metų) ir kūdikių (nuo 0 iki 2 metų), gatavi arba pagal individualų užsakymą iš įvairių rūšių medžiagos pasiūti (įskaitant oda, kailį, plastiką ir gumą) drabužiai, kasdieniai, skirti sportui ar darbui: - pelerinos, paltai, lietpalčiai, striukės su gobtuvais, skrandos su gobtuvais, bliuzonai, švarkai, kelnės, liemenės, kostiumai, eilutės, suknelės, sijonai ir t. t., - marškiniai, palaidinės, puloveriai, megztiniai, susagstomi megztiniai, šortai, maudymosi kostiumai, šilti treningai, sportiniai kostiumai, sportiniai nertiniai, marškinėliai, triko ir t. t., - berankoviai apatiniai marškiniai, apatinės kelnės, puskojinės, kojinės, triko, apatiniai sijonai, liemenėlės, moteriškos kelnaitės, maudymosi kelnaitės, apatinukai, juosmenėlės, korsetai, glaustinukės su kojinėmis ir t. t. - pižamos, vyrų naktiniai marškiniai, moterų ir vaikų naktiniai marškiniai, ilgi moteriški kambariniai drabužiai, kambariniai chalatai, maudymosi chalatai ir t. t., - kūdikių drabužėliai ir medžiaginiai kūdikių batukai. Nepriskiriama: medicininio trikotažo gaminiai, kaip antai elastinės kojinės (06.1.2); vienkartiniai vystyklai (12.1.3). 03.1.3 Kiti aprangos gaminiai ir aprangos reikmenys (VP) - Kaklaraiščiai, nosinės, kaklaskarės, skaros, pirštuotos piršinės, kumštinės pirštinės, movos, diržai, petnešos, prijuostės, palaidiniai, seilinukai, antrankoviai, skrybėlės, kepurės, beretės, skrybėlaitės ir t. t., - siuvimo siūlai, mezgimo verpalai ir priedai, skirti drabužiams siūti, kaip antai: sagtys, sagos, spaustukai, užtrauktukai, kaspinai, nėriniai, apsiuvai ir t. t. Priskiriama: sodo priežiūrai skirtos pirštinės ir darbo pirštinės; apsauginiai motociklininkų ir dviratininkų šalmai. Nepriskiriama: pirštuotos guminės pirštinės ir kiti iš gumos padaryti gaminiai (05.6.1); smeigtukai, žiogeliai, siuvimo adatos, mezgimo adatos, antpirščiai (05.6.1); apsauginiai galvos apdangalai sportui (09.3.2); kiti sporto apsaugos reikmenys, kaip antai: gelbėjimosi liemenės, bokso pirštinės, kūno paminkštalai, diržai, įtvarai ir t. t. (09.3.2); popierinės nosinės (12.1.3); laikrodžiai, juvelyriniai dirbiniai, rankogalių sąsagos, kaklaraiščių smeigtukai (12.3.1); lazdos pasiramsčioti vaikštant bei nendrinės ir bambukinės lazdelės, skėčiai ir skėčiai nuo saulės, vėduoklės ir raktų žiedai (12.3.2). 03.1.4 Aprangos valymas, taisymas ir nuoma (P) - Drabužių sausasis valymas, skalbimas ir dažymas, - drabužių adymas, taisymas ir persiuvimas, - drabužių nuoma. Priskiriama: bendra taisymo paslaugų vertė (t. y. apimtos darbo kaina ir medžiagų kaina). Nepriskiriama: medžiagos, siūlai, priedai ir t. t., kuriuos namų ūkiai įsigijo ketindami drabužius taisyti patys (03.1.1 arba 03.1.3); namų ūkio skalbinių ir kitųtekstilės dirbinių taisymas (05.2.0); namų ūkio skalbinių ir kitų tekstilės dirbinių sausasis valymas, skalbimas, dažymas ir nuoma (05.6.2). 03.2 Avalynė 03.2.1/2 Batai ir kita avalynė, įskaitant avalynės taisymą ir nuomą (VT) - Visa vyrų, moterų, vaikų (nuo trejų iki 13 metų) ir kūdikių (nuo 0 iki 2 metų) avalynė, įskaitant sportinę avalynę, tinkančią dėvėti kasdien arba laisvalaikiu (bėgiojimo, treniruočių, teniso, krepšinio, irklavimo bateliai ir t. t.), - avalynės taisymas, batų valymo paslaugos, - avalynės nuoma. Priskiriama: getrai, antblauzdžiai ir panašūs dirbiniai; bendra taisymo paslaugų vertė (t. y. apimta darbo kaina ir medžiagų kaina). Nepriskiriama: medžiaginiai kūdikių batukai (03.1.2); ortopedinė avalynė (06.1.3); speciali žaidimų avalynė (slidinėjimo batai, futbolo batai, golfo batai ir kita panaši avalynė, prie kurios pritvirtintos pačiūžos, riedučiai, startukų vinys, smeigės ir t. t.) (09.3.2); antblauzdžiai, kriketo paminkštalai ir kita panaši apsauginė sportinė apranga (09.3.2); blizginimo priemonės, tepalai ir kiti batų valymo priemonės (05.6.1); specialios žaidimų avalynės (slidinėjimo batų, futbolo batų, golfo batų ir kitos panašios avalynės, prie kurios pritvirtintos pačiūžos, riedučiai, startukų vinys, smeigės ir t. t.) taisymas (09.3.2) arba nuoma (09.4.1). 04 BŪSTAS, VANDUO, ELEKTRA, DUJOS IR KITAS KURAS 04.1 Būsto nuomos mokesčiai Nuomos mokestis - tai visi nuomininkų sumokėti nuomos mokesčiai, t. y. nuomos mokesčiai, kuriuos nuomininkai moka savininkui, nepaisant bet kokių socialinių išmokų, kurias nuomininkas gauna iš valstybės institucijų (įskaitant mokesčius, kuriuos nuomininko nuožiūra tiesiogiai gauna savininkas). Į nuomos mokesčius paprastai įeina mokestis už naudojimąsi žeme, ant kurios yra nuosavybė, užimamą būstą, visus namo šildymo, santechnikos, apšvietimo ir kt. įrengimus ir jungiamąsias detales, o jei nuomojamas apstatytas būstas - už baldus. Į nuomos mokesčius taip pat įeina mokestis už naudojimąsi kartu su būstu numatytu garažu automobiliui pastatyti. Garažas nebūtinai turi būti šalia būsto; jis nebūtinai turi būti nuomojamas ir iš to paties savininko. Į nuomos mokesčius neįeina mokestis už naudojimąsi garažais ar automobilių stovėjimo aikštelėmis, kurie nėra numatyti kartu su būstu (07.2.4). Į juos taip pat neįeina mokestis už vandentieką (04.4.1), atliekų rinkimą (04.4.2) ir nuotekų rinkimą (04.4.3); bendrai su savininku mokami mokesčiai už namo priežiūrą, sodininkavimą, laiptinės valymą, šildymą ir apšvietimą, liftų ir šiukšlių išmetimo vamzdžių priežiūrą ir t. t. daugiabučiuose pastatuose (04.4.4), mokesčiai už elektrą (04.5.1) ir dujas (04.5.2); už rajono šiluminių tinklų teikiamą šildymą ir karštą vandenį (04.5.5). 04.1.1/2 Nuomininko mokami nuomos mokesčiai, įskaitant kitus nuomos mokesčius (P) - Nuomininkų ar subnuomininkų sumokėti nuomos mokesčiai už užimamas neapstatytas arba apstatytas patalpas, kaip pagrindinę gyvenamąją vietą, - sumokėti nuomos mokesčiai už antrąją gyvenamąją vietą. Priskiriama: namų ūkių mokesčiai už užimamą kambarį viešbutyje ar pensione, kaip pagrindinę gyvenamąją vietą. Nepriskiriama: mokymo įstaigų ir bendrabučių (11.2.0), vasarviečių ir poilsio centrų (11.2.0) bei seniems žmonėms skirtų globos namų [3] (12.4.0) teikiamos apgyvendinimo paslaugos. 04.3 Būsto priežiūra ir remontas Būsto priežiūra ir remontas pasižymi dviem požymiais: pirma, tai - darbai, kurie turi būti atliekami reguliariai, kad būstas būtų techniškai tvarkingas; antra, jie nekeičia būsto eksploatacinių savybių, tūrio ar numatyto eksploatavimo laiko. Būna dviejų rūšių būsto priežiūra ir remontas: smulkus, pvz., vidaus dekoravimas ir įrangos remontas, kurį paprastai atlieka tiek nuomininkai, tiek savininkai; ir pagrindinis, toks kaip sienų perstatymas arba stogų remontas, kuriuos atlieka tik savininkai. Tik nuomininkų ir nuosavas patalpas naudojančių savininkų patirtos išlaidos už medžiagas ir paslaugas, skirtas smulkiems priežiūros ir remonto darbams, sudaro namų ūkių individualaus vartojimo išlaidas. Nuosavas patalpas naudojančių savininkų patirtos išlaidos už medžiagas ir paslaugas, skirtas pagrindiniams priežiūros ir remonto darbams, nesudaro namų ūkių individualaus vartojimo išlaidų [4]. Nuomininkų arba nuosavas patalpas naudojančių savininkų įsigytos medžiagos, ketinant patiems atlikti priežiūrą ar remontą, turėtų būti nurodytos prie (04.3.1). Jei nuomininkai ar nuosavas patalpas naudojantys savininkai moka įmonei, kad ji atliktų priežiūrą ar remontą, bendra paslaugų vertė, įskaitant sunaudotas medžiagas, turėtų būti nurodyta prie (04.3.2). 04.3.1 Gaminiai ir medžiagos būsto priežiūrai ir remontui [5] (TP) - Gaminiai ir medžiagos, kaip antai: dažai ir lakai, tinkas, sienų apmušalai, medžiaginės sienų dangos, langų stiklai, gipsas, cementas, glaistas, sienų apmušalų klijai ir t. t., nusipirkti smulkiems būsto priežiūros ir remonto darbams. Priskiriama: smulkios santechnikos detalės (vamzdžiai, čiaupai, jungtys ir t. t.) ir dangos (grindų lentos, keraminės plytelės ir t. t.). Nepriskiriama: kilimai per visą kambarį ir linoleumas (05.1.2); rankiniai įrankiai, durų furnitūra, kištukiniai lizdai, elektros laidai ir elektros lemputės (05.5.2); šluotos, šveitimo šepečiai, dulkių šepečiai ir valymo priemonės (05.6.1); gaminiai, medžiagos ir įranga, naudojami pagrindiniams priežiūros ar remonto darbams (tarpinis vartojimas, neaprėptas SVKI) [6] arba būsto plėtimui ar pertvarkymui (kapitalo formavimas, neaprėptas SVKI) [7]. 04.3.2 Būsto priežiūros ir remonto paslaugos [8] (P) - Santechnikų, elektrikų, dailidžių, stiklių, dažytojų, dekoruotojų, grindų poliruotojų ir t. t., atliekančių smulkius būsto priežiūros ar remonto darbus, paslaugos. Priskiriama: bendra paslaugų vertė (t. y. apimta darbo kaina ir medžiagų kaina). Nepriskiriama: atskirai namų ūkių įsigytos medžiagos, ketinant patiems atlikti priežiūrą ar remontą (04.3.1); paslaugos, susijusios su pagrindiniais priežiūros ar remonto darbais (tarpinis vartojimas, neaprėptas SVKI) [9] arba būsto plėtimu ar pertvarkymu (kapitalo formavimas, neaprėptas SVKI) [10]. 04.4 Vandentieka ir kitos įvairios su būstu susijusios paslaugos Tai - atskirai nustatomi mokesčiai už konkrečias su būstu susijusias paslaugas, kuriuos vartotojai moka pagal arba ne pagal suvartojimą, t. y. išskyrus mokesčius už paslaugas, finansuojamas iš bendrųjų mokesčių. 04.4.1 Vandentieka (TP) - Vandentieka. Priskiriama: susijusios išlaidos, kaip antai: skaitiklių nuoma, skaitiklių rodmenų registravimas, abonentiniai mokesčiai ir t. t. Nepriskiriama: buteliuose ar konteineriuose parduodamas geriamasis vanduo (01.2.2); karštas vanduo ar garai, nupirkti iš rajono šiluminių tinklų (04.5.5). 04.4.2 Atliekų rinkimas (P) - Atliekų rinkimas ir šalinimas. 04.4.3 Nuotekų rinkimas (P) - Nuotekų rinkimas ir šalinimas. 04.4.4 Kitos niekur kitur nepriskirtos su būstu susijusios paslaugos (P) - Bendrai su savininku mokami mokesčiai už namo priežiūrą, sodo priežiūros, laiptinės valymą, šildymą ir apšvietimą, liftų ir šiukšlių išmetimo vamzdžių priežiūrą ir t. t. daugiabučiuose pastatuose, - apsaugos paslaugos, - sniego valymas ir kaminų valymas. Nepriskiriama: namų ūkio paslaugos, kaip antai: langų valymas, dezinfekavimas, fumigacija (dezinfekcija dūmais) ir kenkėjų naikinimas (05.6.2); asmens sargybiniai (12.7.0). 04.5 Elektra, dujos ir kitas kuras 04.5.1 Elektra (TP) (E) - elektra. Priskiriama: susijusios išlaidos, kaip antai: skaitiklių nuoma, skaitiklių rodmenų registravimas, abonentiniai mokesčiai ir t. t. 04.5.2 Dujos (TP) (E) - Miesto dujos ar gamtinės dujos, - suskystinti angliavandeniliai (butanas, propanas ir t. t). Priskiriama: susijusios išlaidos, kaip antai: skaitiklių nuoma, skaitiklių rodmenų registravimas, laikymo konteineriai, abonentiniai mokesčiai ir t. t. 04.5.3 Skystasis kuras (TP) (E) - Kuras vietiniam šildymui ir apšvietimui. 04.5.4 Kietasis kuras (TP) (E) - Anglis, koksas, briketai, malkos, medžio anglys, durpės ir panašios medžiagos. 04.5.5 Šiluminė energija (TP) (E) - Karštas vanduo ar garai, nupirkti iš rajono šiluminių tinklų. Priskiriama: susijusios išlaidos, kaip antai: skaitiklių nuoma, skaitiklių rodmenų registravimas, abonentiniai mokesčiai ir t. t.; ledas, naudojamas atšaldymui ir šaldymui. 05 BŪSTO APSTATYMO, NAMŲ ŪKIO ĮRANGA IR KASDIENĖ NAMŲ PRIEŽIŪRA 05.1 Baldai, būsto apstatymo reikmenys, kilimai ir kitos grindų dangos 05.1.1 Baldai ir būsto apstatymo reikmenys (IP) - Lovos, sofos, kušetės, stalai, kėdes, indaujos, komodos ir knygų lentynos, - apšvietimo įrengimai, kaip antai: palubiniai šviestuvai, standartinės lempos, rutuliniai šviestuvai ir naktilempės, - paveikslai, skulptūros, graviūros, gobelenai ir kiti meno dirbiniai, įskaitant meno kūrinių reprodukcijas ir kitus dekoratyvinius dirbinius, - širmos, sulankstomos pertvaros, kiti baldai ir įrengimai. Priskiriama: pristatymas ir jeigu reikia - instaliavimas, montavimas, įrengimas; čiužiniai, tatamiai, vonios kambario spintelės; kūdikių baldai, kaip antai: lopšiai, aukštos kėdės ir aptvarėliai; užuolaidos; stovyklavimo ir sodo baldai; veidrodžiai, žvakių laikikliai ir žvakidės. Nepriskiriama: patalynės reikmenys ir tentai nuo saulės (05.2.0); seifai (05.3.1); dekoratyvinio stiklo ir keramikos dirbiniai (05.4.0); laikrodžiai (12.3.1); sieniniai termometrai ir barometrai (12.3.2); nešiojami lopšiai su dviem rankenomis ir vaikiškos sulankstomos kėdutės ant ratelių (12.3.2); meno kūriniai ir antikiniai baldai, pirmiausia įsigyti vertybėms kaupti (kapitalo formavimas, neaprėptas SVKI). 05.1.2 Kilimai ir kitos grindų dangos (IP) - Nepritvirtinti kilimai, kilimai per visą kambarį, linoleumas ir kita panaši grindų danga. Priskiriama: grindų dangos klojimas. Nepriskiriama: vonios kambario kilimėliai, meldų kilimėliai ir kilimėliai prie durų (05.2.0); senovinės grindų dangos, pirmiausia įsigytos vertybėms kaupti (kapitalo formavimas, neaprėptas SVKI). 05.1.3 Baldų, būsto apstatymo reikmenų ir grindų dangų remontas (P) - Baldų, būsto apstatymo reikmenų ir grindų dangų remontas. Priskiriama: bendra paslaugų vertė (t. y. apimta darbo kaina ir medžiagų kaina); meno kūrinių, antikvarinių baldų ir senovinių grindų dangų, išskyrus pirmiausia įsigytas vertybėms kaupti restauravimas (kapitalo formavimas, neaprėptas SVKI). Nepriskiriama: namų ūkių atskiri medžiagų pirkimai ketinant remontą atlikti patiems (05.1.1 arba 05.1.2); sausasis kilimų valymas (05.6.2). 05.2 Namų ūkio tekstilė 05.2.0 Namų ūkio tekstilė (VT) - Medžiagos baldams aptraukti, medžiaga užuolaidoms, užuolaidos, dvigubos užuolaidos, uždangos nuo saulės, durų užuolaidos ir medžiaginės žaliuzės, - patalynės reikmenys, kaip antai: čiužiniai, pagalvės, velenėliai pagalvėms atremti ir hamakai, - patalynė, kaip antai: paklodės, pagalvės užvalkalai, antklodės, kelioniniai kilimėliai, pledai, dygsniuotos pūkinės antklodės, lovatiesės ir tinkleliai nuo moskitų, - stalo aptiesalai ir vonios kambario skalbiniai, kaip antai: staltiesės, stalo servetėlės, rankšluosčiai ir veido servetėlės, - kita namų ūkio tekstilė, kaip antai: pirkinių krepšiai, skalbinių krepšiai, batų krepšiai, rūbų ir baldų apdangalai, vėliavos, tentai nuo saulės ir pan., - šių dirbinių taisymas. Priskiriama: gabalais nupirktas audinys patalynei; klijuotė; vonios kambario kilimėliai, meldų kilimėliai ir kilimėliai prie durų. Nepriskiriama: medžiaginės sienų dangos (04.3.1); gobelenai (05.1.1); grindų dangos, kaip antai kilimai ir kilimai per visą kambarį (05.1.2); elektrinės antklodės (05.3.2); automobilių, motociklų ir t. t. apdangalai (07.2.1); pripučiamieji čiužiniai ir miegmaišiai (09.3.2). 05.3 Namų ūkio prietaisai 05.3.1/2 Elektriniai ir neelektriniai pagrindiniai namų ūkio prietaisai (IP) ir smulkūs elektriniai namų ūkio prietaisai (VT) - Šaldytuvai, šaldyklės ir šaldytuvai-šaldyklės, - skalbimo mašinos, džiovinimo mašinos, džiovinimo spintos, indaplovės, laidymo mašinos ir presai, - viryklės, žarijų krosnelės su iešmais, kaitvietės, viryklės, orkaitės ir mikrobangų krosnelės, - oro kondicionieriai, oro drėkintuvai, patalpų šildytuvai, vandens šildytuvai, ventiliatoriai ir garų surinktuvai, - dulkių siurbliai, garais valančios mašinos, kilimų valymo šampūnu mašinos ir grindų šveitimo, vaškavimo bei blizginimo mašinos, - kiti pagrindiniai namų ūkio prietaisai, kaip antai: seifai, siuvimo mašinos, mezgimo mašinos, vandens minkštiinimo prietaisai ir pan., - kavamalės, kavos virimo aparatai, sulčiaspaudės, konservų atidarytuvai, maisto produktų maišytuvai, giliosios gruzdintuvės, mėsos griliai, peiliai, skrudintuvai, valgomųjų ledų gaminimo aparatai, šerbeto gaminimo aparatai, jogurto gaminimo aparatai, elektros/dujų viryklėlės, laidynės, virduliai, ventiliatoriai, elektrinės antklodės ir pan. Priskiriama: pristatymas ir jeigu reikia - prietaisų instaliavimas, montavimas, įrengimas. Nepriskiriama: prietaisai, kurie yra neatskiriama pastato dalis (kapitalo formavimas, neaprėptas SVKI); smulkūs neelektriniai namų ūkio prietaisai ir virtuvės rykai (05.4.0); buitinės svarstyklės (05.4.0); asmeninės svarstyklės ir kūdikių svarstyklės (12.1.3). 05.3.3 Namų ūkio prietaisų taisymas (P) - Namų ūkio prietaisų taisymas. Priskiriama: bendra paslaugų vertė (t. y. apimta darbo kaina ir medžiagų kaina); mokesčiai už pagrindinių namų ūkio prietaisų išperkamąją nuomą ar nuomą. Nepriskiriama: namų ūkių atskiri medžiagų pirkimai ketinant remontą atlikti patiems (05.3.1 arba 05.3.2). 05.4 Stiklo dirbiniai, stalo reikmenys ir namų ūkio rykai 05.4.0 Stiklo dirbiniai, stalo reikmenys ir namų ūkio rykai (VT) - stiklo dirbiniai, krištolo dirbiniai, keramikos dirbiniai ir porceliano dirbiniai, naudojami stalo, virtuvės, vonios kambario, tualeto, kabineto ir vidaus puošybai, - peiliai, stalo įrankiai ir stalo sidabras, - neelektriniai virtuvės rykai iš įvairių medžiagų, kaip antai: prikaistuviai, troškintuvai, greitpuodžiai, keptuvės, kavamalės, trintuvės, mėsmalės, elektros/dujų viryklėlės, buitinės svarstyklės ir kiti panašūs mechaniniai prietaisai, - neelektriniai namų ūkio prietaisai iš įvairių medžiagų, kaip antai: duoninės, kavos, prieskonių ir kt. dėžutės, šiukšliadėžės, popierdėžės, skalbinių dėžės, nešiojamos taupyklės ir seifai, skersiniai rankšluosčiams kabinti, stovai buteliams laikyti, laidynės ir laidymo lentos, pašto dėžutės, buteliukai kūdikiams maitinti, termosai ir kambarinės ledainės, - šių reikmenų taisymas. Nepriskiriama: apšvietimo įrengimai (05.1.1); elektriniai namų ūkio prietaisai (05.3.1 arba 05.3.2); kartoniniai stalo reikmenys (05.6.1); asmeninės svarstyklės ir kūdikių svarstyklės (12.1.3). 05.5 Namų ir sodo įrankiai bei įrenginiai 05.5.1/2 Pagrindiniai įrankiai ir įrenginiai (IP) ir smulkūs įrankiai ir įvairūs pagalbiniai reikmenys (VP) - Varikliniai įrankiai ir įrengimai, kaip antai: elektriniai gręžtuvai, pjūklai, šlifavimo staklės ir gyvatvorių karpytuvai, sodo traktoriai, vejapjovės, kultivatoriai, grandininiai pjūklai ir vandens siurbliai, - šių įrankių ir įrenginių remontas, - rankiniai įrankiai, kaip antai: pjūklai, plaktukai, atsuktuvai, veržliarakčiai, plokščiareplės, lyginimo peiliai, brūžikliai ir dildės, - sodo įrankiai, kaip antai: karučiai, laistytuvai, laistymo žarnos, kastuvai, semtuvai, grėbliai, šakės, dalgiai, pjautuvai ir sodo žirklės, - kopėčios ir paminos, - durų tvirtinimo ir montavimo įtaisai (vyriai ir lankstai, rankenos ir spynos), radiatorių ir židinių tvirtinimo ir montavimo įtaisai, kiti metalo dirbiniai, skirti namams (užuolaidų bėgiai, kilimo strypai, kabliai ir t. t.) arba sodui (grandinės, grotelės, stulpai ir puslankiai tvoroms ir tvoroms-sienoms), - smulkūs elektriniai reikmenys, kaip antai: kištukiniai lizdai, jungikliai, elektros laidai, elektros lemputės, fluorescencinės lempos, fakelai, žibintai, žibintuvėliai, bendrosios paskirties elektros baterijos, skambučiai ir signalizacijos, - šių reikmenų remontas. Priskiriama: mokesčiai už "pasidaryk pats" mašinų ir įrenginių išperkamąją nuomą ar nuomą. 05.6 Prekės ir paslaugos įprastinei namų ūkio priežiūrai 05.6.1 Trumpalaikio naudojimo namų ūkio prekės (TP) - Valymo ir priežiūros priemonės, kaip antai: muilas, skalbimo milteliai, skalbimo skystis, šveitimo milteliai, plovikliai, dezinfekuojantys balikliai, minkštikliai, kondicionieriai, langų valymo priemonės, vaškai, blizginimo priemonės, dažikliai, dėmių valymo priemonės, dezinfekcijos priemonės, insekticidai, fungicidai ir distiliuotas vanduo, - valymo įnagiai, kaip antai: šluotos, šveitimo šepečiai, šiukšlių semtuvėliai ir šiukšlių šepečiai, dulkių šluostės, pašluostės, grindų šluostės, buitinės kempinės, metaliniai šveistukai, metalizuota vilna ir zomšinės odos, - popieriaus gaminiai, kaip antai: filtrai, staltiesės ir stalo servetėlės, virtuvinis popierius, dulkių siurblio maišeliai ir kartoniniai stalo reikmenys, įskaitant aliuminio foliją ir plastikinius šiukšlių dėžių įklotus, - kiti trumpalaikio naudojimo namų ūkio reikmenys, kaip antai: degtukai, žvakės, lempų dagtys, denatūruotas spiritas, drabužių vagiai, skalbinių spaustukai, pakabos, smeigtukai, žiogeliai, siuvimo adatos, mezgimo adatos ir virbalai, antpirščiai, vinys, sraigtai, varžtai, movos ir veržlės, poveržlės, klijai ir lipnios juostos skirtos naudoti buityje, špagatas, virvės ir guminės pirštinės. Priskiriama: blizginimo priemonės, tepalai ir kiti batų valymo gaminiai. Nepriskiriama: sodininkystės gaminiai, skirti dekoratyviniams sodams prižiūrėti (09.3.3); popierinės nosinės, tualetinis popierius, tualetinis muilas, tualetinės kempinės ir kiti asmens higienos gaminiai (12.1.3). 05.6.2 Tarnų ir namų priežiūros paslaugos (P) - Tarnų paslaugos, teikiamos atlyginimą gaunančio pagal darbo sutartį privačias paslaugas teikiančio personalo, įskaitant liokajus, virėjus, kambarines, vairuotojus, sodininkus, guvernantes, sekretores, repetitorius ir aukles, - panašios paslaugos, įskaitant vaikų priežiūrą ir namų ruošos darbus, kurias teikia įmonės arba savarankiškai dirbantys asmenys, - tokios namų priežiūros paslaugos, kaip langų valymas, dezinfekavimas, fumigacija ir kenkėjų naikinimas, - namų ūkio skalbinių, namų ūkio tekstilės dirbinių ir kilimų sausasis valymas, skalbimas ir dažymas, - baldų, būsto apstatymo reikmenų, kilimų, namų ūkio įrangos ir namų ūkio skalbinių nuoma. Nepriskiriama: sausasis drabužių valymas, skalbimas ir dažymas (03.1.4); atliekų rinkimas (04.4.2); nuotėkų rinkimas (04.4.3); bendrai su savininku mokami mokesčiai už namo priežiūrą, sodo priežiūrą, laiptinės valymą, šildymą ir apšvietimą, liftų ir šiukšlių išmetimo vamzdžių priežiūrą ir t. t. daugiabučiuose pastatuose (04.4.4); apsaugos paslaugos (04.4.4); sniego valymas ir kaminų valymas (04.4.4); perkraustymo ir sandėliavimo paslaugos (07.3.6); žindyvių, lopšelių, vaikų darželių ir kitų vaikų priežiūros įstaigų paslaugos (12.4.0); asmens sargybiniai (12.7.0). 06 SVEIKATA Į šį skyrių įtraukiamos sveikatos paslaugos, gautos mokyklos ir universiteto sveikatos centruose. 06.1 Medicinos gaminiai, aparatai ir įranga Šiai grupei priskiriami medikamentai, protezai, medicinos aparatai ir įranga bei kiti su sveikata susiję gaminiai, kuriuos asmenys ar namų ūkiai įsigijo su arba be recepto paprastai iš juos ruošiančių vaistininkų, farmacininkų ar medicinos įrangos tiekėjų. Jie yra skirti vartoti ar naudoti ne sveikatos įstaigose ar institucijose. Tokie produktai, kuriuos ambulatoriniams pacientams tiesiogiai tiekia medicinos, stomatologijos ir paramedicinos praktikai, o stacionariniams pacientams - ligoninės ir panašios įstaigos, įtraukiami į ambulatoriniams pacientams teikiamas paslaugas (06.2) arba ligoninių paslaugas (06.3) [11]. 06.1.1 Farmacijos gaminiai (TP) - Vaistiniai preparatai, vaistai, patentuoti vaistai, serumai ir vakcinos, vitaminai ir mineralai, menkės kepenų aliejus ir oto kepenėlių aliejus, oralinės kontraceptinės priemonės. Nepriskiriama: veterinariniai preparatai (09.3.4); asmeninės higienos priemonės, kaip antai: gydomasis muilas (12.1.3). 06.1.2/3 Kiti medicinos gaminiai, terapiniai aparatai ir įranga (TP) - Klinikiniai termometrai, lipnūs ir nelipnūs tvarsčiai, švirkštai injekcijoms į poodį, pirmosios pagalbos vaistinėlės, karšto vandens ir ledo pūslės, medicininio trikotažo gaminiai, kaip antai: elastinės kojinės ir kelio sutvirtinimai, nėštumo testai, prezervatyvai ir kitos mechaninės kontraceptinės priemonės, - korekciniai akiniai ir kontaktiniai lęšiai, klausos aparatai, stiklinės akys, dirbtinės galūnės ir kiti protezai, ortopediniai santvarai ir sutvirtinimai, ortopedinė avalynė, chirurginiai diržai, išvaržų tvarsčiai ir sutvirtinimai, kaklo santvarai, medicininė masažinė įranga ir gydomosios lempos, vežimėliai neįgaliesiems su varikliais arba be jų ir kėdės su ratukais, specialios paskirties lovos, ramentai, elektroniniai ir kiti kraujo spaudimo tikrinimo prietaisai ir t. t., - terapinių aparatų ir įrangos remontas. Priskiriama: dantų protezai, be mokesčio už jų įtvirtinimą. Nepriskiriama: terapinės įrangos nuoma (06.2.3); sportiniai apsauginiai tamsūs akiniai, diržai ir sutvirtinimai (09.3.2); saulės akiniai be korekcinių lęšių (12.3.2). 06.2 Paslaugos ambulatoriniams pacientams Šiai grupei priskiriamos medicinos, stomatologijos ir paramedicinos paslaugos, kurias ambulatoriniams pacientams teikia medicinos, stomatologijos ir paramedicinos praktikai bei aptarnaujantis personalas. Šios paslaugos gali būti teikiamos namie, atskirose ar grupinėse konsultacinėse įstaigose, ambulatorijose arba ligoninių ar panašių įstaigų ambulatorinių pacientų klinikose. Prie paslaugų ambulatoriniams pacientams priskiriami medikamentai, protezai, medicinos aparatai ir įranga bei kiti su sveikata susiję gaminiai, kuriuos ambulatoriniams pacientams tiesiogiai tiekia medicinos, stomatologijos ir paramedicinos praktikai bei aptarnaujantis personalas. Medicinos, stomatologijos ir paramedicinos paslaugos, kurias stacionariems pacientams teikia ligoninės ir panašios įstaigos, priskiriamos ligoninių paslaugoms (06.3) [12]. 06.2.1/3 Medicinos ir paramedicinos paslaugos (P) - Bendrosios praktikos gydytojų ar gydytojų specialistų konsultacijos, - medicininių tyrimų laboratorijų ir rentgenografinių tyrimų centrų paslaugos, - laisvai samdomų slaugytojų ir akušerių paslaugos, - laisvai samdomų akupunktūros specialistų, manualinės terapijos gydytojų, akinius parenkančių specialistų, fizioterapeutų, logopedų ir pan. paslaugos, - gydytojo paskirta korekcinės gimnastikos terapija, - ambulatorinių pacientų gydymas terminėse voniose arba jūros vandeniu, - greitosios pagalbos paslaugos, - terapinės įrangos nuoma. Priskiriama: ortodontų paslaugos. 06.2.2 Stomatologijos paslaugos (P) - Stomatologų, burnos higienos specialistų ir kito stomatologijos aptarnaujančio personalo paslaugos. Priskiriama: protezų įtvirtinimo mokestis. Nepriskiriama: protezai (06.1.3); ortodontų paslaugos (06.2.1); medicininių tyrimų laboratorijų ir rentgenografinių tyrimų centrų paslaugos (06.2.3). 06.3 Ligoninių paslaugos [13] Hospitalizavimas apibrėžiamas kaip paciento paguldymas į ligoninę gydymo laikui. Įtraukiamas gydymas ligoninėse dienos metu ir gydymas namie kaip nepagydomų ligonių slaugos ligoninėse. Šiai grupei priskiriamos bendrosios paskirties ir specializuotų ligoninių paslaugos, medicinos centrų, gimdymo namų, slaugos namų ir gydyklų, kurie dažniausiai rūpinasi stacionarinių pacientų sveikatos priežiūra, paslaugos, įstaigų, aptarnaujančių senus žmones, paslaugos, kurių pagrindinę dalį sudaro medicininis stebėjimas, ir reabilitacijos centrų, kurie rūpinasi stacionarinių pacientų sveikatos priežiūra ir užsiima reabilitacine terapija, kurios tikslas - paciento gydymas, o ne ilgalaikė priežiūra, paslaugos. Ligoninės apibrėžiamos kaip įstaigos, teikiančios priežiūrą stacionariniams pacientams tiesiogiai prižiūrint kvalifikuotiems gydytojams. Medicinos centrai, gimdymo namai, slaugos namai ir gydyklos taip pat teikia priežiūrą stacionariniams pacientams, tačiau jų teikiamas paslaugas prižiūri ir dažnai jas teikia žemesnės kvalifikacijos nei gydytojai personalas. Šiai grupei nepriskiriamos tokių įstaigų kaip medicinos kabinetų, klinikų ir ambulatorijų teikiamos paslaugos, kurios yra skirtos išimtinai ambulatorinių pacientų priežiūrai (06.2). Jai taip pat nepriskiriamos seniems žmonėms skirtų globos namų, neįgaliesiems skirtų globos įstaigų ir ilgalaikę priežiūrą teikiančių reabilitacijos centrų paslaugos (12.4). 06.3.0 Ligoninių paslaugos [14] (P) - Ligoninių paslaugoms priskiriamos šios ligoninių stacionariniams pacientams teikiamos paslaugos: - pagrindinės paslaugos: administravimas; apgyvendinimas; maistas ir gėrimai; ne specialistų (slaugos aptarnaujančio personalo) teikiama priežiūra ir slauga; pirmoji pagalba ir reanimacija; greitosios pagalbos transportas; vaistų ir kitų farmacijos gaminių tiekimas; terapinių aparatų ir įrangos tiekimas, - medicinos paslaugos: bendrosios praktikos gydytojų ir gydytojų specialistų, chirurgų ir stomatologų paslaugos; medicininiai ir rentgenografiniai tyrimai; paramedicinos paslaugos, kurias teikia slaugytojos, akušerės, manualinės terapijos gydytojai, optometrijos specialistai, fizioterapeutai, logopedai ir pan. 07 TRANSPORTAS 07.1 Transporto priemonių įsigijimas Įsigijimas apima namų ūkių naujų transporto priemonių pirkimus ir namų ūkių iš kitų institucinių sektorių, daugiausia autoservisų, automobilių remonto dirbtuvių ar prekiautojų automobiliais, naudotų transporto priemonių pirkimus. Namų ūkių naudotų automobilių pardavimai kitiems namų ūkiams neįtraukiami. Įsigijimas neapima namų ūkių naudotų automobilių pardavimų kitiems instituciniams sektoriams. Valstybės narės gali įtraukti: i) naujų automobilių neto svorį (bruto svoris, iš kurio atimama naudoto automobilio, atiduodamo perkamo sąskaita, vertė) ir naudotų automobilių neto svorį arba ii) naujų automobilių bruto svorį (neatsižvelgiant į naudotus automobilius, atiduodamus naujų sąskaita) ir naudotų automobilių svorį, įskaitant bet kurio verslo sektoriaus prekybos antkainį. Įsigijimas taip pat apima įsigijimą pagal finansinio lizingo susitarimus. Pramoginių transporto priemonių, tokių kaip turistiniai automobiliai-furgonai, automobiliniai nameliai, priekabos, lėktuvai ir laivai, įsigijimas priskiriamas (09.2.1). 07.1.1 Automobiliai (IP) - Nauji automobiliai, lengvieji keleiviniai-krovininiai automobiliai, mikroautobusai, universalai ir panašūs su dviem arba keturiais varomais ratais, - naudoti automobiliai, lengvieji keleiviniai-krovininiai automobiliai, mikroautobusai, universalai ir panašūs su dviem arba keturiais varomais ratais. Nepriskiriama: vežimėliai neįgaliesiems (06.1.3); turistiniai automobiliai-furgonai (09.2.1); golfo automobiliukai (09.2.1). 07.1.2/3/4 Motociklai, dviračiai ir gyvulių traukiamos transporto priemonės (IP) - Visų rūšių motociklai, motoroleriai ir motoriniai dviračiai, - visų rūšių dviračiai ir triračiai, - gyvulių traukiamos transporto priemonės. Priskiriama: motociklo priekabos; sniegaeigiai; rikšos; gyvuliai, reikalingi transporto priemonėms traukti ir susijusi įranga (jungai, pavalkai, pakinktai, kamanos, vadelės ir t. t.). Nepriskiriama: vežimėliai neįgaliesiems (06.1.3); golfo automobiliukai (09.2.1); žaisliniai dviračiai ir triračiai (09.3.1); arkliai ir poniai, arklių ar ponių traukiamos transporto priemonės ir susijusi įranga, įsigyti pramoginiams tikslams (09.2.1). 07.2 Asmeninių transporto priemonių eksploatacija Namų ūkių įsigytos atsarginės dalys, pagalbiniai reikmenys ar tepalai ketinant patiems užsiimti priežiūra, remontu arba patiems jame dalyvauti, turėtų būti priskirti (07.2.1 arba 07.2.2). Jei namų ūkiai moka įmonei, kad ji atliktų priežiūrą, remontą ar montavimą, bendra paslaugų vertė, įskaitant naudotų medžiagų kainą, turėtų būti priskirta (07.2.3). 07.2.1 Asmeninių transporto priemonių atsarginės dalys ir pagalbiniai reikmenys (VT) - padangos (naujos, naudotos arba restauruotos), kameros, uždegimo žvakės, akumuliatoriai, amortizatoriai, filtrai, siurbliai ir kitos asmeninių transporto priemonių atsarginės dalys ar pagalbiniai reikmenys. Priskiriama: specialiai transporto priemonėms valyti ir prižiūrėti skirti gaminiai, kaip antai: dažai, chromo valikliai, sandarinimo mišiniai ir kėbulo blizgikliai; automobilių, motociklų ir kt. apdangalai. Nepriskiriama: apsauginiai motociklininkų ir dviratininkų šalmai (03.1.3); nespecialūs valymui ir priežiūrai skirti gaminiai, kaip antai: distiliuotas vanduo, buitinės kempinės, zomšinės odos, plovikliai ir t. t. (05.6.1); mokesčiai už atsarginių dalių ir pagalbinių reikmenų montavimą, kėbulo dažymą, plovimą ir blizginimą (07.2.3); radijo telefonai (08.2.0); automobiliniai radijo imtuvai (09.1.1) automobilinės vaikiškos saugos sėdynės (12.3.2). 07.2.2 Asmeninių transporto priemonių degalai ir tepalai (TP) (E) - Benzinas ir kiti degalai, kaip antai: dyzelinas, suskystintos naftos dujos, spiritas ir dvitakčių variklių mišiniai, - tepalai, stabdžių ir pavarų skysčiai, aušinimo skysčiai ir priedai. Priskiriama: (05.5.1) nurodytiems pagrindiniams įrankiams ir įrenginiams ir (09.2.1) nurodytoms pramoginėms transporto priemonėms skirti degalai. Nepriskiriama: mokesčiai už tepalo keitimą ir sutepimą (07.2.3). 07.2.3 Asmeninių transporto priemonių techninė priežiūra ir remontas (P) - Įsigytos asmeninių transporto priemonių priežiūros ir remonto paslaugos, kaip antai: atsarginių dalių ir pagalbinių reikmenų montavimas, ratų suvedimas, techninė apžiūra, avarinės paslaugos, tepalo keitimas, sutepimas ir plovimas. Priskiriama: bendra paslaugų vertė (t. y. darbo kaina ir medžiagų kaina). Nepriskiriama: namų ūkių atskirai įsigytos atsarginės dalys, pagalbiniai reikmenys ar tepalai ketinant patiems atlikti priežiūrą ar remontą (arba patiems jame dalyvauti) (07.2.1 arba 07.2.2); kelių būklės tikrinimas (07.2.4). 07.2.4 Kitos paslaugos, skirtos asmeninėms transporto priemonėms (P) Pagal ESS 1995 susitarimus įtraukiami namų ūkių mokėjimai už pažymėjimus, leidimus ir pan., kurie laikomi iš valstybės įsigytomis paslaugomis (ESS 1995, 3.76.h dalis). Tokiu atveju valdžia išduoda pažymėjimus, kurie yra tam tikros kontrolės funkcijos, kaip antai asmenų kompetencijos arba kvalifikacijos patikrinimas, dalis (ESS 1995, 4.80.d dalis ir jos išnaša). - Garažų ar stovėjimo vietų, kurie nėra sujungti kartu su būstu, nuoma, - rinkliavų paslaugos (tiltai, tuneliai, maršrutiniai keltai, greitkeliai) ir parkavimo skaitikliai, - vairavimo pamokos, vairavimo testai ir vairuotojo pažymėjimai, - kelių būklės tikrinimas, - asmeninių transporto priemonių be vairuotojo nuoma. Nepriskiriama: automobilio su vairuotoju nuoma (07.3.2); asmeninių transporto priemonių draudimo paslaugų mokesčiai (12.5.4). 07.3 Transporto paslaugos Transporto paslaugų įsigijimas paprastai klasifikuojamas pagal transporto rūšis. Kai bilietas tinka dviem ar daugiau transporto rūšių, pavyzdžiui, miesto autobusui ir metro arba tarpmiestiniam traukiniui ir keltui, o išlaidų negalima išskirstyti pagal rūšis, tokiu atveju toks įsigijimas turėtų būti klasifikuojamas prie (07.3.5). Išlaidos valgiams, lengviems užkandžiams, gėrimams ar apgyvendinimo paslaugoms turi būti įtrauktos, jei jos yra įskaitomos į bilieto kainą ir atskirai neįkainojamos. Jei šios išlaidos įkainojamos atskirai, jos turi būti klasifikuojamos 11 skyriuje. Priskiriamos mokyklinio transporto paslaugos, tačiau nepriskiriamos greitosios pagalbos paslaugos (06.2.3). 07.3.1 Keleivių vežimas geležinkeliu (P) - Asmenų, asmenų grupių ir bagažo vežimas traukiniu, tramvajumi ir metro. Priskiriama: asmeninių transporto priemonių vežimas. Nepriskiriama: vežimas funikulieriumi (07.3.6). 07.3.2 Keleivių vežimas keliais (P) - Asmenų, asmenų grupių ir bagažo vežimas autobusu, tarpmiestiniu autobusu, taksi ir nuomotu automobiliu su vairuotoju. 07.3.3 Keleivių vežimas oru (P) - Asmenų, asmenų grupių ir bagažo vežimas lėktuvu ir straigtasparniu. 07.3.4 Keleivių vežimas jūra ir vidaus vandenimis (P) - Asmenų, asmenų grupių ir bagažo vežimas laivu, valtimi, keltu, laivu su oro pagalve ir laivu su povandeniniais sparnais. Priskiriama: asmeninių transporto priemonių vežimas. 07.3.5 Mišrusis keleivių vežimas (P) - Asmenų, asmenų grupių ir bagažo vežimas dviem ar daugiau transporto rūšiimis, kai išlaidų negalima iškirstyti pagal rūšis. Priskiriama: asmeninių transporto priemonių vežimas. Nepriskiriama: atostogų išvykos (09.6.0) 07.3.6 Kitos įsigyjamos transporto paslaugos (P) - Vežimas funikulieriumi, lynų kelio vagonu ir krėsliniu keltuvu kalnuose, - perkraustymo ir sandėliavimo paslaugos, - nešikų ir bagažosaugojimo ir persiuntimo tarnybų paslaugos, - kelionių agentų komisiniai mokesčiai, jei įkainojami atskirai. Nepriskiriama: vežimas lynų kelio vagonu ir krėsliniu keltuvu kalnuose slidinėjimo kurortuose ir poilsio centruose (09.4.1). 08 RYŠIAI 08.1 Pašto paslaugos 08.1.0 Pašto paslaugos (P) - Mokėjimai už laiškų, pašto atvirukų ir siuntinių pristatymą, - asmeninės korespondencijos ir siuntinių pristatymas. Priskiriama: visi naujų pašto ženklų, iš anksto apmokėtų už pristatymą pašto atvirukų ir aerogramų įsigijimai. Nepriskiriama: naudotų arba antspauduotų pašto ženklų įsigijimas (09.3.1); pašto skyrių finansinės paslaugos (12.6.2). 08.x Telefonų ir telefaksų įranga ir telefono ir telefakso paslaugos 08.2/3.0 Telefonų ir telefaksų įranga ir telefono ir telefakso paslaugos [15] (P) - Telefonų, radijo telefonų, telefakso aparatų, telefoninių atsakiklių ir telefoninių garsiakalbių įsigijimas (08.2.0), - tokių prietaisų remontas (08.2.0), - asmeninės telefonų įrangos montavimo ir abonentinis mokestis (08.3.0), - pokalbiai telefonu iš privačios linijos arba viešosios linijos (taksofonas, pašto skyriaus kabina ir pan.); pokalbiai telefonu iš viešbučių, kavinių, restoranų ir panašių įstaigų (08.3.0), - telegrafijos, telekso ir telefakso paslaugos (08.3.0), - informacijos perdavimo paslaugos; internetinio ryšio paslaugos (08.3.0), - telefonų, telefakso aparatų, telefoninių atsakiklių ir telefoninių garsiakalbių nuoma (08.3.0). Priskiriama: radiotelefonijos, radiotelegrafijos ir radiotelekso paslaugos. Nepriskiriama: asmeniniuose kompiuteriuose esanti telefakso ir telefoninių atsakiklių įranga (09.1.3). 09 POILSIS IR KULTŪRA 09.1 Audiovizualiniai, fotografijos ir informacijos apdorojimo įrenginiai 09.1.1 Garso ir vaizdo priėmimo, įrašymo ir atgaminimo įrenginiai (IP) - Televizoriai, vaizdajuosčių grotuvai ir rašytuvai, visų rūšių televizijos antenos, - radijo imtuvai, automobiliniai radijo imtuvai, radijo laikrodžiai, radijo siųstuvai-imtuvai, mėgėjiški radijo imtuvai ir siųstuvai, - gramofonai, patefonai, juostiniai grotuvai ir rašytuvai, kasetiniai grotuvai ir rašytuvai, kompaktinių diskų grotuvai, asmeniniai stereogrotuvai, stereosistemos ir jų sudedamosios dalys (grotuvai, derintuvai, stiprintuvai, garsiakalbiai ir t. t.), mikrofonai ir ausinės. Nepriskiriama: vaizdo kameros, nešiojamos vaizdo kameros ir vaizdo grotuvai kartu ir garso įrašymo kameros (09.1.2). 09.1.2 Fotografijos ir kinematografijos įrenginiai ir optikos prietaisai (IP) - Fotoaparatai, kino kameros ir garso įrašymo kameros, vaizdo kameros ir nešiojamos vaizdo kameros ir vaizdo grotuvai kartu, filmų ir skaidrių projektoriai, didintuvai ir juostų apdorojimo įrenginiai, reikmenys (ekranai, diaprojektoriai, objektyvai, blykstės įtaisai, filtrai, eksponometrai ir pan.), - binokliai, mikroskopai, teleskopai ir kompasai. 09.1.3 Informacijos apdorojimo įrenginiai (IP) - Asmeniniai kompiuteriai ir vaizduokliai, spausdintuvai, programinė įranga ir kiti prie jų pridedami reikmenys, - skaičiuotuvai, įskaitant kišeninius skaičiuotuvus, - spausdinimo mašinėlės ir tekstiniai procesoriai. Priskiriama: asmeniniuose kompiuteriuose esanti telefakso ir telefoninių atsakiklių įranga. Nepriskiriama: vaizdo žaidimų programinė įranga (09.3.1); vaizdo žaidimų kompiuteriai, jungiami prie televizoriaus (09.3.1); rašomųjų mašinėlių juostos (09.5.4); logaritminės liniuotės (09.5.4). 9.1.4 Įrašų laikmenos (VT) - Plokštelės ir kompaktiniai diskai, - juostiniams grotuvams, kasetiniams grotuvams, vaizdo grotuvams ir asmeniniams kompiuteriams skirtos įrašytos juostos, kasetės, vaizdajuostės, diskeliai ir pastovios programos atminties kompaktiniai diskai, - juostiniams grotuvams, kasetiniams grotuvams, vaizdo grotuvams ir asmeniniams kompiuteriams skirtos neįrašytos juostos, kasetės, vaizdajuostės, diskeliai ir pastovios programos atminties kompaktiniai diskai, - neeksponuotos fotojuostos, kasetės ir diskai, skirti fotografijai ir kinematografijai. Priskiriama: fotografijos reikmenys, kaip antai: popierius ir blyksčių lemputės; neeksponuotos fotojuostos, į kurių kainą įeina ryškinimas, kurio kaina atskirai nenurodoma. Nepriskiriama: baterijos (05.5.2); kompiuterinė programinė įranga (09.1.3); vaizdo žaidimų programinė įranga, vaizdo žaidimų kasetės ir vaizdo žaidimų pastoviosios programos atminties kompaktiniai diskai (09.3.1); fotojuostų ryškinimas ir fotografijų spausdinimas (09.4.2). 09.1.5 Audiovizualinių, fotografijos ir informacijos apdorojimo įrenginių bei reikmenų taisymas (P) - Audiovizualinių, fotografijos ir informacijos apdorojimo įrenginių taisymas. Priskiriama: bendra paslaugų vertė (t. y. apimta darbo kaina ir medžiagų kaina). Nepriskiriama: namų ūkių atskirai įsigytos medžiagos ketinant remontą atlikti patiems (09.1.1), (09.1.2 arba 09.1.3). 09.2 Kiti poilsiui ir kultūrai skirti pagrindiniai ilgalaikio naudojimo reikmenys 09.2.1/2 Pagrindiniai ilgalaikio naudojimo reikmenys, skirti poilsiui patalpose ir lauke, įskaitant muzikos instrumentus (IP) - Turistiniai automobiliai-furgonai, automobiliniai nameliai, priekabos, - lėktuvai, mikrolėktuvai, sklandytuvai, skraidyklės ir oro balionai, - valtys, už borto įtaisyti varikliai, burlaiviai, laivavirvės ir denio antstatas, - arkliai ir poniai, arklių ar ponių traukiamos transporto priemonės ir susijusi įranga (jungai, pavalkai, pakinktai, kamanos, vadelės ir t. t). - pagrindinės priemonės, skirtos žaidimams ir sportui, kaip antai: kanojos, kajakai, burlentės, nardymo įranga ir golfo automobiliukai, - visų dydžių muzikos instrumentai, įskaitant elektroninius muzikos instrumentus, kaip antai: pianinai, vargonai, smuikai, gitaros, būgnai, trimitai, klarnetai, fleitos, išilginės fleitos, lūpinės armonikėlės ir t. t., - biliardo stalai, stalo teniso stalai, kiniško biliardo aparatai, lošimo aparatai ir pan. Priskiriama: valčių, turistinių automobilių-furgonų, automobilinių namelių ir pan. įrengimas. Nepriskiriama: arkliai ir poniai, arklių ar ponių traukiamos transporto priemonės ir susijusi įranga, įsigyti asmeniniam transportui (07.1.4); žaislai (09.3.1); pripučiamos valtys, plaustai ir plaukimo baseinai (09.3.2). 09.2.3 Kitų poilsiui ir kultūrai skirtų pagrindinių ilgalaikio naudojimo reikmenų techninė priežiūra ir remontas (P) - Kitų poilsiui ir kultūrai skirtų pagrindinių ilgalaikio naudojimo reikmenų techninė priežiūra ir remontas. Priskiriama: bendra paslaugų vertė (t. y. apimta darbo kaina ir medžiagų kaina); valčių, turistinių automobilių-furgonų, automobilinių namelių ir pan. paruošimas ir pastatymas žiemai; privačių lėktuvų angarų paslaugos; valčių prieplaukos paslaugos. Nepriskiriama: pramoginėms transporto priemonėms skirti degalai (07.2.2); atskirai namų ūkių įsigytos medžiagos, ketinant patiems atlikti priežiūrą ar remontą (09.2.1 arba 09.2.2); veterinarijos paslaugos (09.3.5). 09.3 Kiti poilsio reikmenys ir įrenginiai, sodai ir naminiai gyvūnėliai 09.3.1 Žaidimai, žaislai ir mėgstami dalykai (VT) - kortų žaidimai, salono žaidimai, šachmatų komplektai ir pan., - visų rūšių žaislai, įskaitant lėles, minkštus žaislus, žaislinius automobilius ir traukinius, žaislinius dviračius ir triračius, konstravimo rinkinius, dėliones, plastiliną, elektroninius žaidimus, kaukes, karnavalinius kostiumus, priemonės, naudojamos pokštams krėsti ir triukams rodyti, niekučius, fejerverkus ir raketas, girliandas ir Kalėdų eglutės papuošalus, - pašto ženklų kolekcionavimo reikmenys (naudoti arba atspausdinti pašto ženklai, pašto ženklų albumai ir pan.), kiti kolekcionavimo dalykai (monetos, medaliai, mineralai, zoologijos ir botanikos egzemplioriai ir pan.) bei kiti niekur kitur nepriskirti, mėgstamiems dalykams skirti įrankiai ir reikmenys. Priskiriama: vaizdo žaidimų programinė įranga; vaizdo žaidimų kompiuteriai, jungiami prie televizoriaus; vaizdo žaidimų kasetės ir vaizdo žaidimų pastoviosios programos atminties kompaktiniai diskai. Nepriskiriama: kolekcionavimo dalykai, priskiriami prie meno arba antikvarinių dirbinių (05.1.1); nepanaudoti pašto ženklai (08.1.0); Kalėdų eglutės (09.3.3); vaikiški iškarpų albumai (09.5.1). 09.3.2 Įranga sportui, stovyklavimui ir poilsiui lauke (VT) - Gimnastikos, fizinio lavinimo ir sporto įranga, kaip antai: kamuoliai, badmintono kamuoliukai, tinkleliai, raketės, kriketo ir beisbolo lazdos, slidės, golfo lazdos, rapyros, kardai, kartys, štangos, diskai, ietys, hanteliai, ekspanderiai ir kita kultūrizmo įranga, - parašiutai ir kita sklandymo įranga, - šaunamieji ginklai ir šaudmenys, skirti medžioklei, sportui ir asmens apsaugai, - meškerykočiai ir kita žvejybos įranga, - paplūdimio ir lauko žaidimams skirta įranga, tokiems kaip žaidimai rutuliais ant žolės, kroketas, plastinės lėkštės mėtymas, tinklinis ir pripučiamos valtys, plaustai ir plaukymo baseinai, - stovyklavimo įranga, kaip antai: palapinės ir papildomi reikmenys, miegmaišiai, kuprinės, pripučiamieji čiužiniai ir pompos, turistinės viryklės ir mėsos keptuvai, - šių reikmenų remontas. Priskiriama: speciali žaidimų avalynė (slidinėjimo batai, futbolo batai, golfo batai ir kita panaši avalynė, prie kurios pritvirtintos pačiūžos, riedučiai, startukų vinys, smeigės ir t. t.); apsauginiai galvos apdangalai sportui; kiti sporto apsaugos reikmenys, kaip antai: gelbėjimosi liemenės, bokso pirštinės, kūno paminkštalai, antblauzdžiai, sportiniai tamsūs apsauginiai akiniai, diržai, sutvirtinimai ir t. t. Nepriskiriama: apsauginiai motociklininkų ir dviratininkų šalmai (03.1.3); stovyklavimo ir sodo baldai (05.1.1). 09.3.3 Sodai, augalai ir gėlės (TP) - Natūralios arba dirbtinės gėlės ir lapai, augalai, krūmai, svogūnėliai, gumbavaisiai, sėklos, trąšos, kompostas, sodo durpės, velėna vejoms, specialiai apdorota dirva dekoratyviniams sodams, sodininkystės preparatai, vazonai ir vazonų laikikliai. Priskiriama: natūralios ir dirbtinės Kalėdų eglutės; mokesčiai už gėlių ir augalų pristatymą Nepriskiriama: sodo priežiūrai skirtos pirštinės (03.1.3); sodo priežiūros paslaugos (04.4.4 arba 05.6.2), sodo priežiūros įrenginiai (05.1.1) ir sodo priežiūros įrankiai (05.5.2). 09.3.4/5 Naminiai gyvūnėliai ir su jais susiję gaminiai, įskaitant veterinarijos ir kitokias paslaugas naminiams gyvūnėliams (TP) - Naminiai gyvūnėliai, naminių gyvūnėlių ėdalas, veterinariniai gyvūnėlių priežiūros gaminiai naminiams gyvūnėliams, antkakliai, pasaitai, šunų būdos, paukščių narveliai, akvariumai, kraikas katėms ir pan., - veterinarijos ir kitos paslaugos naminiams gyvūnėliams, kaip antai: priežiūra, gyvūnų viešbučių, tatuiravimo ir dresavimo. Nepriskiriama: arkliai ir poniai (07.1.4 arba 09.2.1). 09.4 Poilsio ir kultūros paslaugos 09.4.1 Poilsio ir sporto paslaugos (P) - Paslaugos, kurias teikia: - stadionai, arklių lenktynių takai, automobilių lenktynių trasos, velodromai ir pan. - čiuožyklos, baseinai, golfo takai, gimnastikos salės, lengvojo kultūrizmo centrai, teniso kortai, skvošo kortai ir automatinių kėglių takai, - atrakcionų aikštės ir parkai su atrakcionais, - karuselės, supynės ir kita vaikų žaidimų aikštelių įranga, - kiniško biliardo aparatai ir kiti suaugusiųjų žaidimai, išskyrus azartinius žaidimus, - slidinėjimo nuokalnės, slidinėjimo keltuvai ir pan. - sporto ir poilsio įrangos ir papildomų reikmenų, tokių kaip lėktuvai, valtys, žirgai, slidinėjimo ir stovyklavimo įranga, nuoma, - ne mokyklose teikiamos individualios arba grupinės bridžo, šachmatų, aerobikos, šokių, muzikos, čiuožimo, slidinėjimo, plaukimo ir kitų laisvalaikio užsiėmimų pamokos, - kalnų vedlių, kelionių vadovų ir pan. paslaugos, - navigacinės pagalbos paslaugos plaukiant valtimi. Priskiriama: specialios žaidimų avalynės (slidinėjimo batų, futbolo batų, golfo batų ir kitos panašios avalynės, prie kurios pritvirtinamos pačiūžos, riedučiai, startukų vinys, smeigės ir t. t.) nuoma. Nepriskiriama: vežimas lynų kelio vagone ir kalnų keltuvu su sėdynėmis ne slidinėjimo kurortuose arba poilsio centruose (07.3.6). 09.4.2 Kultūros paslaugos (P) - Paslaugos, kurias teikia: - kino teatrai, teatrai, operos teatrai, koncertų salės, muzikos salės, cirkai, garso ir šviesos vaidinimai, spektakliai, - muziejai, bibliotekos, meno galerijos, parodos, - istorijos paminklai, nacionaliniai parkai, zoologijos ir botanikos sodai, akvariumai, - kultūros įrangos ir papildomų reikmenų, tokių kaip televizoriai, vaizdajuostės ir pan. nuoma, - televizijos ir radijo laidų transliavimas, visų pirma televizijos įrangos licencijos mokesčiai ir televizijos tinklų abonentiniai mokesčiai, - fotografų paslaugos, kaip antai: fotojuostų ryškinimas, nuotraukų darymas, didinimas, portretinė fotografija, vestuvių fotografija ir pan. Priskiriama: muzikantų, klounų, atlikėjų privačiuose pobūviuose paslaugos. 09.5 Laikraščiai, knygos ir raštinės reikmenys Įtraukiamos tos vartotojų apmokėtos išlaidos, kurių nekompensuoja Vyriausybė, socialinė apsauga ar namų ūkius aptarnaujančios ne pelno institucijos. 09.5.1 Knygos (VT) - Knygos, įskaitant atlasus, žodynus, enciklopedijas, vadovėlius, turisto vadovus ir gaidas. Priskiriama: vaikiški iškarpų knygos ir albumai; knygų įrišimas. Nepriskiriama: pašto ženklų albumai (09.3.1). 09.5.2 Laikraščiai ir periodiniai leidiniai (TP) - Laikraščiai, žurnalai ir kiti periodiniai leidiniai. 09.5.3/4 Įvairūs spaudiniai ir raštinės reikmenys ir piešimo medžiagos (TP) - Katalogai ir reklaminė medžiaga, - plakatai, paprastieji pašto atvirukai arba atvirukai su paveikslėliais, kalendoriai, - sveikinimo atvirukai ir vizitinės kortelės, skelbimų ir pranešimų kortelės, - žemėlapiai ir gaubliai, - bloknotai rašymui, vokai, buhalterijos knygos, užrašų knygelės, dienoraščiai ir t. t., - rašikliai, pieštukai, parkeriai, šratinukai, flomasteriai, rašalai, trintukai, drožtukai ir t. t., - trafaretai, kalkė, rašomųjų mašinėlių juostos, paspaudės su dažais, koregavimo skystis ir t. t., - skylamušiai, popieriaus rėžtuvai, popieriaus žirklės, kanceliariniai klijai ir lipalai, segikliai ir sankabėlės, popieriaus sąvaržėlės, smeigtukai ir pan., - piešimo ir tapybos medžiagos, kaip antai: drobė, popierius, kartono lakštai, dažai, spalvota kreida, pastelės ir teptukai. Priskiriama: mokymo reikmenys, kaip antai: pratybų sąsiuviniai, logaritminės liniuotės, geometrijos prietaisai, grifelinės lentelės, kreida ir penalai. Nepriskiriama: iš anksto apmokėti už pristatymą pašto atvirukai ir aerogramos (08.1.0); pašto ženklų albumai (09.3.1); kišeniniai skaičiuotuvai (09.1.3). 09.6 Atostogų išvykos 09.6.0 Atostogų išvykos (P) - Viską apimančios atostogų išvykos ar kelionės, kuriose yra numatyta kelionė, maistas, apgyvendinimas, kelionių vadovai ir pan. Priskiriama: pusės dienos arba vienos dienos ekskursijos; kelionės į šventąsias vietas. 10 ŠVIETIMAS Į šį skyrių įeina tik švietimo paslaugos. Į jį neįtraukiamos išlaidos mokymo reikmenims, tokiems kaip knygos (09.5.1) ir raštinės reikmenys (09.5.4) arba pagalbinės švietimo paslaugoms, tokioms kaip sveikatos priežiūros paslaugos (06), transporto paslaugos (07.3), maitinimo paslaugos (11.1.2) ir apgyvendinimo paslaugos (11.2.0). Į jį įtraukiamas švietimas per radijo arba televizijos laidas. Švietimo paslaugos skirstomos remiantis Jungtinių Tautų švietimo, mokslo ir kultūros organizacijos (Unesco) 1997 m. Tarptautinio standartinio švietimo klasifikatoriaus (ISCED-97) lygmenų kategorijomis. 10.x Ikimokyklinis ir pradinis mokymas, vidurinis mokymas, aukštojo mokslo laipsnio nesuteikiantis mokymas baigus vidurinę mokyklą, aukštasis mokymas ir švietimo paslaugos, neskaidomos pagal lygmenis Tai apima COICOP 10.1/2/3/4 grupes. 10.x.0 Ikimokyklinis ir pradinis mokymas, vidurinis mokymas, aukštojo mokslo laipsnio nesuteikiantis mokymas baigus vidurinę mokyklą, aukštasis mokymas ir švietimo paslaugos, neskaidomos pagal lygmenis (P) ISCED-97 0 ir 1 lygmenys: ikimokyklinis ir pradinis mokymas. ISCED-97 2 ir 3 lygmenys: žemesnysis vidurinis ir aukštesnysis vidurinis mokymas. ISCED-97 4 lygmuo: aukštojo mokslo laipsnio nesuteikiantis mokymas baigus vidurinę mokyklą. ISCED-97 5 ir 6 lygmenys: pirmoji ir antroji aukštojo mokslo pakopos. Dažniausia suaugusiems skirtos mokymo programos, kurioms nereikia jokių specialių išankstinių nurodymų, visų pirma profesinis mokymas ir kultūrinis švietimas. Priskiriama: suaugusiųjų (kurie yra per seni lankyti pradinę mokyklą) raštingumo mokymo programos, ne mokyklinis vidurinis suaugusiųjų ir jaunimo mokymas; ne mokyklinis aukštojo mokslo laipsnio nesuteikiantis suaugusiųjų ir jaunimo mokymas baigus vidurinę mokyklą. Nepriskiriama: vairavimo pamokos (07.2.4); pramogų mokymo kursai, kaip antai: nepriklausomų mokytojų rengiamos sporto ar bridžo pamokos (09.4.1). 11 RESTORANAI IR VIEŠBUČIAI 11.1 Viešojo maitinimo paslaugos 11.1.1 Restoranai, kavinės ir panašios įstaigos (P) - Viešojo maitinimo paslaugos (valgiai, lengvi užkandžiai, gėrimai ir gaivieji gėrimai), kurias teikia restoranai, kavinės, bufetai, barai, arbatinės ir pan., įskaitant paslaugas, teikiamas: - vietose, kuriose teikiamos poilsio, kultūros, sporto ar pasilinksminimo paslaugos: teatruose, kino teatruose, stadionuose, baseinuose, sporto kompleksuose, muziejuose, meno galerijose, naktiniuose klubuose, šokių įstaigose ir pan., - viešajame transporte (tarpmiestiniuose autobusuose, traukiniuose, laivuose, lėktuvuose ir t. t.), kai šios paslaugos įkainojamos atskirai, - taip pat įtraukiama: - maisto produktų ir gėrimų pardavimas kioskuose, gatvės pardavėjų ir pan., tiesioginiam vartojimui vietoje įskaitant paruoštus maisto produktus ir gėrimus, parduodamus iš prekybos automatų, - restoranuose paruoštų patiekalų, skirtų vartoti ne jų patalpose, pardavimas, - viešojo maitinimo paslaugų tiekėjų paruoštų patiekalų, skirtų pasiimti į namus ar pristatomų į kliento namus, pardavimas. Priskiriama: arbatpinigiai. Nepriskiriama: tabako įsigijimas(02.2.0); pokalbiai telefonu (08.3.0). 11.1.2 Valgyklos (P) - Darboviečių valgyklų, įstaigų valgyklų ir mokyklų, universitetų ir kitų mokymo įstaigų valgyklų teikiamos viešojo maitinimo paslaugos. Priskiriama: universitetų valgyklos, kareivinių valgyklos ir jūrininkų valgyklos. Nepriskiriama: ligoninių stacionariems pacientams tiekiamas maistas ir gėrimai (06.3.0). 11.2 Apgyvendinimo paslaugos 11.2.0 Apgyvendinimo paslaugos (P) - Apgyvendinimo paslaugos, teikiamos: - viešbučiuose, pensionuose, moteliuose, užeigos namuose ir nakvynę su pusryčiais siūlančiose įstaigose, - vasarvietėse ir poilsio centruose, stovyklavietėse ir automobilių namelių miesteliuose, jaunimo turistinėse bazėse ir kalnų vasarnamiuose, - internatinėse mokyklose, universitetuose ir kitose mokymo įstaigose, - viešajame transporte (traukiniuose, laivuose ir t. t.), kai šios paslaugos įkainojamos atskirai, - jaunų darbuotojų ar imigrantų bendrabučiuose. Priskiriama: arbatpinigiai, šveicorių paslaugos. Nepriskiriama: namų ūkių mokesčiai už užimamą kambarį viešbutyje ar pensione, kaip pagrindinę gyvenamąją vietą (04.1.1); namų ūkių sumokėtas nuomos mokesčiai už atostogų metu užimtą antrąją gyvenamąją vietą (04.1.2); pokalbiai telefonu (08.3.0); tokiose įstaigose teikiamos viešojo maitinimo paslaugos, išskyrus pusryčius ir kitus valgius, kurie įeina į apgyvendinimo kainą (11.1.1); apgyvendinimas našlaičių prieglaudose, neįgaliesiems arba bendravimo problemų turintiems asmenims skirtuose namuose (12.4.0). 12 ĮVAIRIOS PREKĖS IR PALAUGOS 12.1 Asmens priežiūra 12.1.1 Moterų ir vyrų kirpyklos ir asmens priežiūros įstaigos (P) - Moterų ir vyrų kirpyklų, grožio salonų, manikiūro, pedikiūro, turkiškų pirčių, saunų, soliariumų, negydomojo masažo ir pan. paslaugos. Priskiriama: kūno priežiūra, plaukų šalinimas ir pan. Nepriskiriama: mineralinių vandenų kurortai (06.2.3 arba 06.3.0); lengvojo kultūrizmo centrai (09.4.1). 12.1.2/3 Elektriniai asmens priežiūros prietaisai ir kiti asmens priežiūros prietaisai, reikmenys ir priemonės (TP) - Elektriniai skustuvai ir mašinėlės plaukams kirpti, rankiniai ir gaubtiniai plaukų džiovintuvai, plaukų sukimo žnyplės ir šukuosenų formavimo šukos, ultravioletinių spindulių lempos, vibratoriai, elektriniai dantų šepetėliai ir kiti elektriniai dantų higienos prietaisai ir t. t., - šių prietaisų remontas, - neelektriniai prietaisai: skustuvai ir mašinėlės plaukams kirpti bei joms skirti peiliukai, žirklės, nagų dildelės, šukos, skutimosi šepetėliai, plakų šepečiai, dantų šepetėliai, nagų šepetėliai, plaukų smeigtukai, plaukų suktukai, asmeninės svarstykles, kūdikių svarstyklės ir t. t., - asmens higienos priemonės: tualetinis muilas, gydomasis muilas, valymo aliejus ir pienelis, skutimosi muilas, skutimosi kremas ir putos, dantų pasta ir t. t., - kosmetikos priemonės: lūpų dažai, nagų lakas, makijažo ir makijažo nuvalymo priemonės (įskaitant kompaktinę pudrą, šepetėlius ir pudrinukus), plaukų lakai ir losjonai, priemonės prieš ir po skutimosi, deginimosi saulėje priemonės, plaukų šalinimo priemonės, kvepalai ir tualetiniai vandenys, asmeniniai dezodorantai, maudymosi vonioje priemonės ir t. t., - kiti reikmenys: tualetinis popierius, popierinės nosinės, popieriniai rankšluosčiai, sanitariniai rankšluosčiai, vata, kosmetiniai vatos pagaliukai, vienkartiniai vystyklai kūdikiams, tualetinės kempinės ir pan. Nepriskiriama: medžiaginės nosinės (03.1.3). 12.3 Kiti niekur kitur nepriskirti asmeniniai daiktai 12.3.1 Juvelyriniai dirbiniai ir laikrodžiai (IP) - Brangakmeniai ir taurieji metalai ir iš tokių brangakmenių ir tauriųjų metalų pagaminti juvelyriniai dirbiniai, - drabužių juvelyriniai dirbiniai, rankogalių sąsagos, kaklaraiščių smeigtukai, - laikrodžiai, chronometrai, žadintuvai ir kelioniniai laikrodžiai, - šių reikmenų remontas. Nepriskiriama: dekoratyviniai dirbiniai (05.1.1 arba 05.4.0); radijo laikrodžiai (09.1.1), brangakmeniai ir taurieji metalai bei iš tokių brangakmenių ir tauriųjų metalų pagaminti juvelyriniai dirbiniai, pirmiausia įsigyti vertybėms kaupti (kapitalo formavimas, neaprėptas SVKI). 12.3.2 Kiti asmeniniai daiktai (VT) - Kelioniniai reikmenys ir kiti asmeninių daiktų pernešimo reikmenys: nedideli lagaminai, lagaminai, kelioniniai krepšiai, portfeliai dokumentams, kuprinės, rankinės, piniginės ir t. t., - kūdikiams skirti reikmenys: vaikų vežimėliai, vaikiškos sulankstomos kėdutės ant ratelių, nešiojami lopšiai su dvejomis rankenomis, atlošiamos kėdutės, automobilinės saugos lovelės ir sėdynės, nugarinės ir priekinės nešyklės (nugarinės, priekinės nešyklės), vaikiškos vadelės, pakinktėliai ir t. t., - rūkantiesiems skirti reikmenys: pypkės, žiebtuvėliai, portsigarai, cigarų pjovikliai ir t. t., - įvairūs asmeniniai daiktai: saulės akiniai, lazdos pasiramsčioti vaikštant bei nendrinės ir bambukinės lazdelės, skėčiai ir skėčiai nuo saulės, vėduoklės, raktų žiedai ir t. t., - laidojimo reikmenys: karstai, antkapiai, urnos ir t. t., - šių reikmenų remontas. Priskiriama: sieniniai termometrai ir barometrai. Nepriskiriama: kūdikų baldai (05.1.1); pirkinių krepšiai (05.2.0); buteliukai kūdikiams maitinti (05.4.0). 12.4 Socialinė apsauga Ssocialinė apsauga kaip čia apibrėžiama, apima paramos ir pagalbos paslaugas, teikiamas asmenims, kurie yra: senyvo amžiaus, neįgalūs, kenčiantys nuo profesinių sužalojimų ar ligų, yra netekę maitintojo, bedarbiai, skurdžiai, benamiai, gaunantys mažas pajamas, tenyksčiai gyventojai, imigrantai, pabėgėliai, piktnaudžiaujantys alkoholiu ir kitomis medžiagomis ir t. t. Ji apima paramos ir pagalbos paslaugas, teikiamas šeimoms ir vaikams. 12.4.0 Socialinė apsauga (P)(*) Šioms paslaugoms priskiriama institucinė globa, pagalba namie, dienos globa ir reabilitacija. Tiksliau, ši klasė apima namų ūkių mokėjimus už: - seniems žmonėms skirtus globos namus, neįgaliesiems skirtus namus, ilgalaikę priežiūrą pacientams teikiančius reabilitacijos centrus, tačiau nesirūpina sveikatos priežiūra ir neužsiima reabilitacine terapija, neįgaliųjų žmonių mokyklas, kurių pagrindinis tikslas — padėti moksleiviams įveikti savo negalią, - pagalbą prižiūrint senus ir neįgalius žmones namie (namų tvarkymo paslaugas, maisto tiekimo programą, dienos globos centrus, dienos globos paslaugas ir priežiūros atostogų metų paslaugas), - žindyves, vaikų lopšelius, vaikų darželius visuomeniniais pagrindais ir kitas vaikų priežiūros įstaigas, - šeimų konsultavimo, patarimų, arbitražo, globojimo ir įvaikinimo paslaugas. 12.5 Draudimas Mokesčiai už draudimo paslaugas mokesčiai klasifikuojami pagal draudimo rūšį, būtent į gyvybės ir ne gyvybės draudimą (t. y. būsto, sveikatos ir transporto priemonių ir t. t. draudimą). Mokesčiai už daugiskaitinio draudimo, apimančio keletą rizikų, paslaugas turėtų būti klasifikuojami pagal draudimo nuo pagrindinės rizikos vertę, jei paslaugų mokesčių neįmanoma paskirstyti pagal rizikų, nuo kurių draudžiama, rūšis. Mokestis už paslaugą apibrėžiamas kaip skirtumas tarp išmokų ir uždirbtų įmokų bei įmokų priedų [16]. 12.5.2 Būsto draudimas (P) - Paslaugų mokesčiai, sumokėti būsto savininkų ir nuomininkų už tas draudimo rūšis, kurias nuo gaisro, vagystės, vandens padarytos žalos ir t. t. paprastai įsigyja gyventojai. Nepriskiriama: paslaugų mokesčiai, sumokėti būstų savininkų už tas draudimo rūšis, kurias paprastai įsigyja savininkai(**). 12.5.3 Sveikatos draudimas (P) - Paslaugų mokesčiai už asmeninį draudimą nuo ligų ar nelaimingų atsitikimų. 12.5.4 Transporto priemonių draudimas (P) - Asmeninių transporto priemonių draudimo paslaugų mokesčiai, - kelionės draudimo ir bagažo draudimo paslaugų mokesčiai. 12.5.5 Kitos draudimo rūšys (P) - Kitų draudimo rūšių, tokių kaip civilinė atsakomybė už trečiųjų šalių sužalojimą ar jų turto sugadinimą, paslaugų mokesčiai. Nepriskiriama: civilinė atsakomybė už trečiosioms šalims ar jų turtui padarytą žalą naudojant asmenines transporto priemones (12.5.4). 12.6 Niekur kitur nepriskirtos finansinės paslaugos 12.6.2 Kitos niekur kitur nepriskirtos finansinės paslaugos (P) - Faktinis mokestis už finansines bankų, pašto skyrių, taupomųjų bankų, pinigų keityklų ir panašių finansinių institucijų paslaugas, - maklerių, investavimo patarėjų, mokesčių konsultantų ir pan. imamos rinkliavos ir paslaugų mokesčiai, - privačių pensijų fondų ir pan. imami administraciniai mokesčiai. Nepriskiriama: palūkanų mokėjimai ir mokesčiai, išreikšti kaip proporcija nuo sandorio vertės. 12.7 Kitos niekur kitur nepriskirtos paslaugos 12.7.0 Kitos niekur kitur nepriskirtos paslaugos (P) - Mokesčiai už teisines paslaugas, įdarbinimo agentūrų ir kitų imami mokesčiai, - laidojimo biurų ir už kitas laidojimo paslaugas imami mokesčiai, - mokėjimo už nekilnojamojo turto agentų, aprūpinimo būstu agentų, aukcionų vedėjų, varžytinių salės operacijų tvarkytojų ir kitų tarpininkų teikiamas paslaugas, - mokestis už fotokopijas ir kitokį dokumentų dauginimą, - mokesčiai už gimimo, santuokos ir mirties liudijimų ir kitų administracinių dokumentų išdavimą, - mokėjimas už žinutes ir skelbimus laikraštyje, - mokėjimas už grafologų, astrologų, privačių detektyvų, asmens sargybinių, santuokos biurų ir vedybų patarėjų, raštininkų, kitų koncesijų (sėdimos vietos, tualetai, rūbinės) ir kt. paslaugas. Nepriskiriama: pagal ESS 1995 susitarimus, nepriskiriami mokesčiai ir rinkliavos už narystę profesinėse asociacijose, bažnyčiose, visuomeniniuose, kultūros, poilsio ir sporto klubuose (ESS 1995, 3.77.e punktas). [1] Daugelį klasių sudaro arba prekės, arba paslaugos. Klasės, kurias sudaro prekės, žymimos (TP), (VT) arba (IP), nurodant, kad jos atitinkamai yra "trupmalaikės", "pusiau ilgalaikės" arba "ilgalaikės". (P) žymi klases, kurias sudaro "paslaugos". Kai kurias klases sudaro tiek prekės, tiek paslaugos, kadangi yra sunku jas suskirstyti į prekes ir paslaugas. Tokios klasės paprastai žymimos (P) ir laikoma, kad jose dominuoja paslaugos. (E) žymi "energiją", o (SP) — "sezonines prekes". [2] Remiantis galutiniu COICOP klasifikatoriumi, kurį parengė OECD, pasikonsultavusi su Eurostatu, JTSD ir jos šalių narių nacionalinėmis statistikos agentūromis, 1998 m. spalio mėn. [3] Metodologinės detalės ir įtraukimo tvakaraštis apibrėžiami Tarybos reglamento (EB) Nr. 2494/95 14 straipsnyje nustatyta tvarka. [4] Priėmus sprendimą dėl savininkų būsto vertinimo, gali reikėti išplėsti šio subindekso aprėptį ir įtraukti išlaidas, susijusias su pagrindiniais būsto priežiūros ir remonto darbais bei su būsto plėtimu ir pertvarkymu, už kuriuos nuomininkai paprastai nemoka. [5] Priėmus sprendimą dėl savininkų būsto vertinimo, gali reikėti išplėsti šio subindekso aprėptį ir įtraukti išlaidas, susijusias su pagrindiniais būsto priežiūros ir remonto darbais bei su būsto plėtimu ir pertvarkymu, už kuriuos nuomininkai paprastai nemoka. [6] Priėmus sprendimą dėl savininkų būsto vertinimo, gali reikėti išplėsti šio subindekso aprėptį ir įtraukti išlaidas, susijusias su pagrindiniais būsto priežiūros ir remonto darbais bei su būsto plėtimu ir pertvarkymu, už kuriuos nuomininkai paprastai nemoka. [7] Priėmus sprendimą dėl savininkų būsto vertinimo, gali reikėti išplėsti šio subindekso aprėptį ir įtraukti išlaidas, susijusias su pagrindiniais būsto priežiūros ir remonto darbais bei su būsto plėtimu ir pertvarkymu, už kuriuos nuomininkai paprastai nemoka. [8] Priėmus sprendimą dėl savininkų būsto vertinimo, gali reikėti išplėsti šio subindekso aprėptį ir įtraukti išlaidas, susijusias su pagrindiniais būsto priežiūros ir remonto darbais bei su būsto plėtimu ir pertvarkymu, už kuriuos nuomininkai paprastai nemoka. [9] Priėmus sprendimą dėl savininkų būsto vertinimo, gali reikėti išplėsti šio subindekso aprėptį ir įtraukti išlaidas, susijusias su pagrindiniais būsto priežiūros ir remonto darbais bei su būsto plėtimu ir pertvarkymu, už kuriuos nuomininkai paprastai nemoka. [10] Priėmus sprendimą dėl savininkų būsto vertinimo, gali reikėti išplėsti šio subindekso aprėptį ir įtraukti išlaidas, susijusias su pagrindiniais būsto priežiūros ir remonto darbais bei su būsto plėtimu ir pertvarkymu, už kuriuos nuomininkai paprastai nemoka. [11] Metodologinės detalės ir įtraukimo tvakaraštis apibrėžiami Tarybos reglamento (EB) Nr. 2494/95 14 straipsnyje nustatyta tvarka. [12] Metodologinės detalės ir įtraukimo tvakaraštis apibrėžiami Tarybos reglamento (EB) Nr. 2494/95 14 straipsnyje nustatyta tvarka. [13] Metodologinės detalės ir įtraukimo tvakaraštis apibrėžiami Tarybos reglamento (EB) Nr. 2494/95 14 straipsnyje nustatyta tvarka. [14] Metodologinės detalės ir įtraukimo tvakaraštis apibrėžiami Tarybos reglamento (EB) Nr. 2494/95 14 straipsnyje nustatyta tvarka. [15] Valstybės narės, galinčios suskirstyti 08.2/3.0 į prekes (08.2.0) ir paslaugas (08.3.0), perduoda šiuos indeksus bei jungtinį indeksą (08.2/3.0). [16] Pagal Komisijos reglamentą (EB) Nr. 1617/1999 (OL L 192,1999 7 24). --------------------------------------------------